open-index/open-wikipedia-markdown huggingface dataset:
తమ్మిన పోతరాజు

**తమ్మిన పోతరాజు** కమ్యూనిస్టు పార్టీ నాయకుడు. ఆయన 1952లో విజయవాడ శాసనసభ నియోజకవర్గం నుండి, 1962లో విజయవాడ ఉత్తరం శాసనసభ నియోజకవర్గం నుండి శాసనసభ్యుడుగా ఎన్నికయ్యాడు. 1955 లో విజయవాడ ఉత్తరం శాసనసభ నియోజకవర్గం నుండి శాసనసభ్యునిగా పోటిచేసి ఓడిపోయాడు.
## జీవిత విశేషాలు
ఆయన సమసమాజ నిర్మాణం కోసం పేద ప్రజలెదుర్కొంటున్న సమస్యల పరిష్కారం కోసం కమ్యునిస్టు పార్టీ సిద్ధాంతాలే శరణ్యమని తన జీవితాంతం కృషి చేసిన కమ్యునిస్టు యోధుడు. విజయవాడ నగరంలోని కార్మికులను, అసంఘటిత రంగ శ్రామికులను ఐక్యపరచి వారి కనీస హక్కుల సాధనకై కృషి చేశారు. విజయవాడ నగరంలో కమ్యునిస్టు పార్టీ బలోపేతమైన శక్తిగా తీర్చిదిద్దటంలో అనన్యసామాన్యమైన పాత్ర నిర్వహించారు. వేలాదిమంది యువకులను ఉద్యమంలోకి తీసుకురావడం ద్వారా యువజనోద్యమం, మహిళా సంఘాలను నిర్మింరు. పేద ప్రజలకు నివాసాల కోసం రెవెన్యూ, పోరంబోకు భూముల్లో ఇళ్లు నిర్మించుకునేందుకు అండగా నిలిచారు.  ప్రజల మన్ననలను పొందడం ద్వారా శాసనసభ్యులుగా చట్టసభల్లో ప్రజావాణిని వినిపించటమే కాకుండా ప్రత్యక్ష పోరాటాలలో మమేకమైన వ్యక్తిగా పోతరాజు తిరుగులేని నాయకునిగా ఎదిగారు.

## మూలాలు

## ఇతర లింకులు
* ప్రభుత్వ అసమర్థతను ఎండగట్టండి
వర్గం:కమ్యూనిస్టు నాయకులు
వర్గం:ఆంధ్రప్రదేశ్ శాసన సభ్యులు (1962)
మృత్యులోయ

**మృత్యు లోయ** లేదా **డెత్ వ్యాలీ** అనేది యునైటెడ్ స్టేట్స్ కాలిఫోర్నియా రాష్ట్రంలో ఉన్న ఒక లోయ. ఈ లోయ ఉత్తర అమెరికాలో అత్యుష్ణమైనది, అత్యంత పొడి వాతావరణాన్ని కలిగినది, అత్యల్ప స్థానంలో ఉంది. ఇది సియెర్రా నెవాడా పర్వత శ్రేణి యొక్క ఒక ఆగ్నేయ ఎడారి. డెత్ వ్యాలీ అనేది మోజావే ఎడారి యొక్క ఒక భాగం. ఇది డెత్ వ్యాలీ నేషనల్ పార్క్ యొక్క అతి ముఖ్యమైన భాగం. ఇది ఒక ఉపరితల భాష్పీభవన బేసిన్, అంటే దీనర్థం ఇందులోని నదులు సముద్రంలోకి ప్రవహించలేవు.

## మూలాలు

వర్గం:లోయలు
వర్గం:కాలిఫోర్నియా
నాలుగు పరమ సత్యాలు

బౌద్ధమతంలో "నాలుగు పరమసత్యాలు" ప్రవచింపబడ్డాయి. అవి 

## ఆర్య సత్యాలు
గౌతమ బుద్ధుడు మధ్యేమార్గాన నాలుగు ఆర్యసత్యములను తెలియపరచెను. అవి:
# దుఃఖం అంతటా వుంది
# ఈ దుఃఖం ‘తృష్ణ’ వలన ఏర్పుడుతుంది
# తృష్ణ ‘అవిద్య’ వలన వస్తుంది
# అష్టాంగ మార్గమే అవిద్యానాశకారి.

వీటినే నాలుగు ఆర్య సత్యాలు లేదా నాలుగు పరమ సత్యాలు అనుదురు. వాటి పరిపూర్ణ స్వరూప స్వభావ పరిజ్ఞానం ఆయన సముపార్జించాడు. అప్పటినుంచి ఆయన గౌతమ బుద్ధుడైనాడు.

అష్టాంగ మార్గాన్ని అవలంబించడమే ఏకైక శరణ్యం
దానివల్ల శాశ్వతమైన దుఃఖ – రాహిత్యం కలుగుతుంది
* “తృష్ణ” అంటే శృతికి మించిన రాగం.
* “తృష్ణ” అంటే లయకు మించిన తాళం
* “తృష్ణ” అంటే మితికి మించిన మోతాదు.
* “తృష్ణ” అన్నదే వాస్తవానికి దుఃఖానికి ప్రత్యక్ష కారణం.
* “తృష్ణా-రాహిత్యం” వల్లనే దుఃఖ-రాహిత్యం కలుగుతుంది.
దుఃఖ-రాహిత్యమే నిర్వాణం

“నిర్వాణం” అన్నా, “ముక్తి” అన్నా, “మోక్షం” అన్నా,
“నిఃశ్రేయస్సు” అన్నా, “అపవర్గం” అన్నా అన్నీ ఒక్కటే, అవన్నీ పర్యాయపదాలే.

ఇవి గౌతమ బుద్ధుడు తన జ్ఞానోదయం తరువాత తన సహ సాధకులైన ఐదుగురు శ్రమణులకు చెప్పిన విషయాలు కనుక బుద్ధిని మొదటి బోధనలు,  "ధర్మ చక్ర పరివర్తన సూత్రం" అనే బుద్ధుని మొదటి బోధలో బుద్ధుడు మధ్యే మార్గం గురించి, అష్టాంగ సాధనామార్గం గురించి, నాలుగు పరమ సత్యాల గురించి చెప్పాడు. ఈ నాలుగు పరమ సత్యాలు అనే విషయాన్ని ఒక మత ప్రబోధంగా కాక అప్పటి కాలంలో ఉన్న ఉపశమన విధానం (కష్టాలు తీర్చే మార్గం) గా చెప్పాడు.
 థేరవాదుల భావం ప్రకారం ఈ నాలుగు పరమ సత్యాలూ ధ్యానానికి అర్హులైన సాధకులకు మాత్రమే తెలిసే ఉన్నత భావాలు.  మహాయానుల భావం ప్రకారం ఉన్నత స్థాయి మహాయాన సూత్రాలను అందుకొనే స్థాయికి ఇంకా ఎదగని సాధకులకు ఆరంభ దశలో చెప్పవలసిన సూత్రాలు ఇవి. దూర ప్రాచ్య దేశాలలో వీటికి చెప్పుకోదగిన ప్రాచుర్యం లేదు.

## మూలాలు

## ఇతర లింకులు
*  
* శాంతిప్రదాయిని బౌద్ధం 02-12-2015 

వర్గం:బౌద్ధ మతము
వర్గం:సంఖ్యానుగుణ వ్యాసములు
అరుంధతీ భట్టాచార్య

**అరుంధతీ భట్టాచార్య** దేశంలోనే అతిపెద్ద బ్యాంక్ అయిన భారతీయ స్టేట్ బ్యాంకు తొలి మహిళా ఛైర్‌పర్సన్. అరుంధతీ భట్టాచార్య మరోసారి అరుదైన గుర్తింపును సాధించారు. ఆర్థిక రంగంలో ఫోర్బ్స్ మ్యాగజైన్ విడుదల చేసిన శక్తిమంతమైన మహిళల జాబితాలో అరుంధతీ భట్టాచార్య 5వ స్థానంలో నిలిచారు. ఆమె నాయకత్వంలో ఎస్‌బీఐలో ఎన్నో కీలకమైన మార్పులు చేపట్టారు. టెక్నాలజీకి అనుగుణంగా.. డిజిటల్‌ బ్యాకింగ్‌ అవుట్‌లెట్‌, మొబైల్‌ వ్యాలెట్‌, ఇంటర్నెట్‌బ్యాకింగ్‌ యాప్‌, ఈ-పే తదితర అధునాతన సదుపాయాలను అందుబాటులోకి తీసుకొచ్చారు.
## వ్యక్తిగత జీవితం
ఆమె పశ్చిమ బెంగాల్ రాష్ట్రం లోని కోల్ కతా నగరంలో బెంగాలీ హీందూ కులీన బ్రాహ్మణ కుటుంబంలో జన్మించారు. ఆమె బాల్యమంతా భిలాయ్ లో గడిచింది. ఆమె తండ్రి పొర్డ్యుత్ కుమార్ కుఖర్జీ భిలాయ్ ఉక్కు కర్మాగారంలో పనిచేసాడు. ఆమె తల్లి కళ్యాణి ముఖర్జీ కొకారోలో హోమియోపతి వైద్యులు. అరుంధతీ భట్టాచార్య బొకారో లోని సెయింట్ క్సావియర్ స్కూలులో విద్యను అభ్యసించారు.

ఆమె కలకత్తా లోని జాదవ్‌ పూర్ విశ్వవిద్యాలయానికి చెందిన లేడీ బ్రాబోన్ కళాశాలలో ఆంగ్ల సాహిత్యం చదివారు. ఆమె భర్త ఐ.ఐ.తి ఖర్గపూర్ లో మాజీ ప్రొఫెసర్.

## జీవితం
ఆమె భారతీయ స్టేట్ బ్యాంకులో 1977 లో చేరారు. ఆమె ప్రారంభమ్లో ప్రొబేషనరీ అధికారిగా తన 22వ యేట బ్యాంకు ఉద్యోగంలో చేరారు. తాన్ 36 సంవత్సరాల ఉద్యోగ జీవితంలో అనేక స్థానాలలో పనిచేసారు. వాటిలో విదేశీ ఎక్సేంజ్, ట్రెజరీ, రిటైల్ ఆపరేషన్స్, మానవ వనరులు, ఇన్వెస్ట్‌మెంటు బ్యాంకిగ్ వంటి శాఖలు ఉన్నాయి. ఆమె బ్యాంకు యొక్క న్యూయార్క్ శాఖలో కూడా పనిచేసారు. ఆమె అనేక కొత్త వ్యాపార విధానాలను ప్రారంభించారు. వాటిలో ఎస్.బి.ఐ జనరల్ ఇన్సూరెన్స్, ఎస్.బి.ఐ కస్టోడియల్ సర్వీసు, ఎస్.బి.ఐ మాక్వరీ ఇన్‌ప్రాస్ట్రక్చర్ ఫండు ఉన్నాయి. ఆమె సెప్టెంబరు 30 న బ్యాంకు చైర్‌పర్సన్ గా పదవీ విరమణ పొందిన ప్రతీప్ చౌదరి స్థానంలో చైర్ పర్సన్ గా బాధ్యతలు స్వీకరించారు. ఆమె గృహంలో పిల్లలు, పెద్దవారికి సంరక్షించుటకు మహిళా ఉద్యోగులకు రెండు సంవత్సరాల సబ్‌బాటికల్ పాలసీని ప్రారంభించారు. ఈ సంవత్సరం మహిళా దినోత్సవం సందర్భంగా ఆమె మహిళా ఉద్యోగులందరికీ కాన్సర్ వాక్సినేషన్ ఉచితంగా ప్రవేశపెట్టే ఆలోచనలో ఉన్నారు.

2015 లో ఆమె 30 మంది అత్యంత శక్తివంతమైన మహిళలుగా "ఫోర్బ్స్" జాబితాలో స్థానం సంపాదించారు. అదే సంవత్సరం ఆమె పారెన్ పాలసీ మాగజైన ద్వారా టాప్ 100 గ్లొబల్ థింకర్స్ లో ర్యాంకు సాధించింది. ఆమె ఆసియా పసిఫిక్ లో అత్యంత శక్తివంతమైన మహిళలలో 4వ స్థానాన్ని పొందారు.

## పద్మశ్రీ పురస్కార
కేంద్రప్రభుత్వం వాణిజ్య, పరిశ్రమల రంగంలో కృషి చేసిన వారికి పది మందికి వాణిజ్య పద్మాలు ప్రకటించింది. అందులో మహారాష్ట్ర చెందిన 
అరుంధతీ భట్టాచార్యకు వాణిజ్య పరిశ్రమల విభాగంలో చేసిన కృషికి గుర్తింపుగా పద్మశ్రీ -2025 పురస్కారానికి ఎంపిక చేసింది.

## మూలాలు

## ఇతర లింకులు
* 7 Lesser Known Facts About Arundhati Bhattacharya That You Probably Didn’t Know. *storypick.com*
* Know how SBI chief Arundhati Bhattacharya changed India's largest bank for the better. *Business Insider India*
* అరుంధతీ భట్టాచార్య నాయకత్వంలో ఎస్బీఐ
* అత్యంత శక్తిమంతమైన మహిళా వ్యాపారవేత్తల జాబితాలో నీతా అంబానీ, అరుంధతీ భట్టాచార్య

వర్గం:1956 జననాలు
వర్గం:ఆదర్శ వనితలు
వర్గం:జీవిస్తున్న ప్రజలు
వర్గం:భారతీయ వ్యాపారవేత్తలు
ప్రేమించు

**ప్రేమించు** సురేష్ ప్రొడక్షన్స్ పతాకంపై లయ, సాయికిరణ్ ప్రధాన పాత్రదారులుగా నటించగా 2001 లో విడుదలైన ఒక సినిమా. బోయిన సుబ్బారావు ఈ సినిమాకు దర్శకత్వం వహించాడు. చిన్నప్పుడే తల్లి ప్రేమకు నోచుకోలేక తండ్రి చెంతనే పెరిగి జీవితంలో విజయం సాధించిన అంధురాలి కథ ఇది. అంధురాలి పాత్రలో లయ నటించగా, లక్ష్మి, మురళీ మోహన్ ఆమెకు తల్లిదండ్రులుగా నటించారు. సాయికిరణ్ ఆమెకు జోడీగా నటించినా కథ ప్రధానంగా కథానాయిక చుట్టూనే తిరుగుతుంది.

ఈ సినిమా 2001 ఉత్తమ చిత్రంగా బంగారు నందిని గెల్చుకుంది.

## కథ
మీనా (లయ) ఒక అంధురాలైన కళాశాల విద్యార్థిని. కానీ స్వతంత్ర భావాలు కలిగిన ఆడపిల్లగా, అందరితో సమానంగా జీవితం సాగిస్తుంటుంది. ఆమెకు సురేష్ (సాయి కిరణ్) తో పరిచయమౌతుంది. సురేష్ కు డాలీ అనే మరదలు ఉంటుంది. ఆమె తండ్రి (కోట శ్రీనివాసరావు) సురేష్ బాగా ధనవంతుడని పెళ్ళిచేసుకోమని కోరతాడు.

మీనా యూనివర్శిటీ మొదటి ర్యాంకుతో చదువు పూర్తి చేసుకుని లాయర్ వృత్తిని చేపడుతుంది. మీనా, సురేష్ ల స్నేహం గురించి తెలుసుకున్న మీనా తండ్రి వాసు (మురళీమోహన్) వారిద్దరికీ పెళ్ళి చేద్దామని సురేష్ ఇంటికి వెళతాడు. అక్కడ సురేష్ ను పెంచి పెద్ద చేసిన అత్తను తాను విడాకులిచ్చిన భార్య కౌసల్య (లక్ష్మి (నటి)) గా గుర్తిస్తాడు. మీనా పుట్టుక తోనే చూపు ఉండకపోవడంతో ఆమె తల్లి ఆమెను అనాథాశ్రమంలో వదిలేయాలనుకుంటుంది. ఆమె తండ్రి దానికి అంగీకరించక భార్యతో విడాకులు తీసుకుని ఆమెను పెంచి పెద్ద చేస్తాడు. మిగతా కథంతా మీనా తల్లి మనసును మార్చి సురేష్ ను ఎలా పెళ్ళిచేసుకున్నదీ, కుటుంబాన్ని ఎలా ఒక్కటి చేసింది అనేదే.

## తారాగణం
* మీనాగా లయ, అంధురాలైన న్యాయ విద్యార్థి
* సురేష్ గా సాయికిరణ్
* మురళీ మోహన్, మీనా తండ్రి
* లక్ష్మి, మీనా తల్లి
* డాలీగా రూప
* కోట శ్రీనివాసరావు
* తనికెళ్ళ భరణి
* ఎల్. బి. శ్రీరామ్
* ఎం. ఎస్. నారాయణ
* ఆలీ 
* జూనియర్ రేలంగి

## పాటల జాబితా.
24క్యారట్ గోల్డెన్ బాబు , గానం: ఎస్ పి బాలసుబ్రహ్మణ్యం, కె ఎస్ చిత్ర  

హాయ్ అమ్మా హాయ్ అమ్మా , గానం.ఎస్ పి బాలసుబ్రహ్మణ్యం, కె ఎస్ చిత్ర  

కంటేనే అమ్మ అని, రచన: సి నారాయణ రెడ్డి, గానం.ఎస్ పి బాలసుబ్రహ్మణ్యం, కె ఎస్ చిత్ర   

మా గుండెలలో నిండిన దేవత , గానం.ఎస్ పి బాలసుబ్రహ్మణ్యం, కె ఎస్ చిత్ర   

నూరుకొట్ల ఆంధ్రుల , గానం.ఎస్ పి బాలసుబ్రహ్మణ్యం, కె ఎస్ చిత్ర   

స్వాగతం యువ ప్రేమికులకు స్వాగతం, గానం.ఎస్ పి బాలసుబ్రహ్మణ్యం, కె ఎస్ చిత్ర    

తొలిసారి నిను చూసి ప్రేమించినా , గానం.ఎస్ పి బాలసుబ్రహ్మణ్యం, కె ఎస్ చిత్ర.   

## పురస్కారాలు
;నంది పురస్కారాలు - 2001
* నంది ఉత్తమ సినిమా (స్వర్ణ నంది)
* లయ -నంది ఉత్తమ నటీమణి
* మురళీమోహన్ - నంది ఉత్తమ సహాయనటుడు
* డా. సి. నారాయణ రెడ్డి - నంది ఉత్తమ గీత రచయిత

## బయటి లింకులు
* 

వర్గం:2001 తెలుగు సినిమాలు
వర్గం:రామానాయుడు నిర్మించిన సినిమాలు
జి.వి.రాఘవులు

thumb|జి.వి.రాఘవులు
**జి.వి.రాఘవులు** సీపీఐ (ఎంఎల్) ప్రజాశక్తి జాతీయ కార్యదర్శి, విప్లవోద్యమ నాయకుడు. 
## జీవిత విశేషాలు
తెలంగాణ సాయుధ పోరాటంలో, ఆంధ్ర మహాసభ ఉద్యమంలో పాల్గొన్నారు. 1946లో స్వాతంత్ర్యోద్యమంలో పాల్గొన్న ఆయన. ఆ తర్వాత కమ్యూనిస్టు పార్టీలో చేరారు. తెలంగాణ సాయుధ పోరాటంపై పాలకవర్గాలు ఉక్కపాదం మోపినప్పుడు 1950లో అజ్ఞాతంలోకి వెళ్లారు. మద్రాసు కుట్ర కేసును ఎదుర్కొన్నారు. కమ్యూనిస్టు పార్టీల చీలిక - సమయంలో చండ్ర పుల్లారెడ్డి నేతృత్వంలోని విప్లవ పార్టీ వైపు మొగుచూపారు. జనశక్తి పార్టీలో పలుపదవులు చేపట్టారు. తెలుగు రాష్ట్రాల గిరిజన ప్రాంతాల్లో మైదాన ప్రాంతంలో భూస్వాముల - దౌర్జన్యాలు, పేదలకు భూపంపిణీ, ఇళ్ల స్థలాలు 1/10 యాక్ట్ అమలు కోసం అనేక ఉద్యమాలు చేశారు. 2015లో ఏడాది విప్లవ పార్టీలను ఏకంచేసే దిశగా ప్లీనరీ నిర్వహించి సీపీ ఐంఎల్ ప్రజాశక్తి పార్టీని ఏర్పాటు చేశారు.

ఆయన పూర్వపు ఆంధ్రప్రదేశ్ హోంమంత్రితో సీపీఐ (ఎంఎల్) ప్రజాశక్తి పార్టీ తరపున చర్చలలో పాల్గొన్నారు.

## మరణం
ఆయన పశ్చిమ గోదావరి జిల్లా పాలకోడేరు మండలం గరగపర్రు శివారు ఉప్పరగూడెంలోని తన స్వగృహంలో 2016, జూన్ 7న మృతిచెందారు. ఆయనకు ఇద్దరు కుమారులు, ముగురు కుమార్తెలు ఉన్నారు. పదేళ్ల కిందటే భార్య శకుంతల మరణించారు. ఏడు దశాబ్దాల పాటు ఆయన కమ్యూనిస్టు పార్టీల్లో పనిచేశారు.

## మూలాలు

## ఇతర లింకులు

వర్గం:కమ్యూనిస్టు నాయకులు
వర్గం:2016 మరణాలు
వర్గం:తెలంగాణ సాయుధ పోరాట యోధులు
బెనర్జీ (నటుడు)

**బెనర్జీ** గా పేరుగాంచిన **మాగంటి వేణు బెనర్జీ** ఒక తెలుగు సినిమా నటుడు. ఎక్కువగా సహాయ పాత్రలలో, విలన్ గా నటించాడు. సినీ పరిశ్రమలో ఆయన 30 ఏళ్ళకు పైగా అనుభవం ఉంది. సహాయ దర్శకుడిగా తన ప్రస్థానం ప్రారంభించి నటుడిగా మారాడు.

## వ్యక్తిగత వివరాలు
బెనర్జీ విజయవాడ లోని గవర్నరుపేటలో జన్మించాడు.  తండ్రి రాఘవయ్య కూడా నటుడు. వీరాంజనేయ, కథానాయకుడు, యమగోల తదితర చిత్రాల్లో నటించాడు. ఆయన ఆఖరి సినిమా భరత్ అనే నేను.

బెనర్జీ బెజవాడలో కొండపల్లి కోటేశ్వరమ్మ స్థాపించిన *మాంటిస్సోరి చిల్డ్రన్స్ పాఠశాల*లో ప్రాథమిక విద్యాభ్యాసం పూర్తి చేశాడు. ఆయన తండ్రి సమాచార శాఖలో ఉద్యోగి కావడంతో ఆయనకు ఢిల్లీకి బదిలీ అయింది. బెనర్జీ కొద్ది రోజులు అక్కడ ఉన్నాడు. గుంటూరులోని ఏ.సి కాలేజీలో ఇంటర్మీడియట్ చదివాడు. తరువాత మద్రాసులో హోటల్ మేనేజ్మెంట్ కోర్సు, బి.ఏ చదివాడు. కానీ ఈ చదువు పూర్తి కాలేదు. అప్పటికే తండ్రి సినిమా పరిశ్రమలో ఉండటంతో సినిమా వాళ్ళతో పరిచయం ఏర్పడింది.

విజయనగరంలో ఓ కంపెనీకి బ్రాంచి మేనేజరుగా పనిచేశాడు.  ఆయనకు ఓ అక్క ఉంది. ఆమె ప్రస్తుతం చెన్నైలో నివసిస్తుంది. ప్రస్తుతం ఆయన తన భార్య, కూతురుతో కలిసి జీవిస్తున్నాడు.

## కెరీర్
మొదటగా యు. విశ్వేశ్వరరావు దగ్గర హరిశ్చంద్రుడు అనే సినిమాకు సహాయ దర్శకుడిగా పనిచేశాడు. ఇందులో ప్రభాకర్ రెడ్డి, సావిత్రి ప్రధాన పాత్రలు పోషించారు. ఈ సినిమాలోనే ఈయన ఒక చిన్నపాత్రలో కూడా నటించాడు. ఈ సినిమాకు జాతీయ పురస్కారం వచ్చింది. తర్వాత తాతినేని రామారావు దగ్గర సహాయ దర్శకుడిగా పనిచేశాడు. సహాయ దర్శకుడిగా పని చేస్తూనే నటుడిగా మారాడు.

తెలుగు సినీ కార్మికుల సంస్థ మూవీ ఆర్టిస్ట్స్ అసోసియేషన్ (మా) లో కూడా ఈయన కొన్ని పదవులు చేపట్టాడు.

### నటించిన సినిమాలు

* గాయం (1993)
* సాంబయ్య (1999)
* పాపే నా ప్రాణం (2000)
* ఆయుధం
* ఆంధ్రావాలా
* గౌరి (2004)
* ఎంత బావుందో!
* చిత్రం
* అల్లరి రాముడు (2002)
* హోలీ (2002)
* నువ్వు నేను
* నాగప్రతిష్ఠ (2003)
* సంబరం
* మల్లీశ్వరి
* బొంబాయి ప్రియుడు
* ఈ అబ్బాయి చాలా మంచోడు
* నాయకుడు (2005)
* మిస్టర్ పర్‌ఫెక్ట్
* అతడెవరు (2007)
* నీకు నాకు డాష్ డాష్ (2012)
* బ్యాక్‌బెంచ్ స్టూడెంట్ (2013)
* అబ్బాయి క్లాస్ అమ్మాయి మాస్ (2013)
* జై శ్రీరామ్ (2013)
* జంప్ జిలాని (2014)
* జేమ్స్ బాండ్ (2015)
* ఇంటలిజెంట్ ఇడియట్స్ (2015)
* జనతా గ్యారేజ్
* పిడుగు (2016)
*శమంతకమణి (2017)
* వీడెవడు (2017)
* తిప్పరా మీసం (2019)
*కృష్ణ రావు సూపర్ మార్కెట్ (2019)
* రక్తం - ది బ్లడ్ (2019)
*మేరాదోస్త్ *(2019)
* ఐఐటీ కృష్ణమూర్తి (2020) 
*ఎంఎంఓఎఫ్ (2021) 
* భగత్‌సింగ్‌ నగర్‌ (2021)
*అతడు ఆమె ప్రియుడు (2022)
*రణస్థలి  (2022)
* కథ వెనుక కథ (2023)
* దోచేవారెవరురా (2023) 
*  ఐక్యూ (2023)
* లవ్ యూ రామ్ (2023)
*  విశ్వం  (2024)
* ధూం ధాం (2024)
* గేమ్ ఛేంజర్ (2025)
* కాఫీ విత్ ఏ కిల్లర్ (2025)
* వీరరాజు 1991 (2025)
* కొత్తపల్లిలో ఒక్కపుడు (2025)
* కర్మణ్యే వాధికారస్తే (2025)

## మూలాలు

వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:1970 జననాలు
వర్గం:విజయవాడ వ్యక్తులు
బ్రహ్మదేవ్ శర్మ

250px|right|thumb|బి.డి.శర్మ
**బ్రహ్మదేవ్ శర్మ** (బి.డి.శర్మ గా సుప్రసిద్ధులు) ఐ.ఎ.ఎస్. అధికారి. ఆయన ఒక ఐదు ఆరు దశాబ్దాల పాటు ఈ దేశ పేదప్రజల గురించి ముఖ్యంగా గిరిజనుల కొరకు అహోరాత్రులు తపించి, శ్రమించిన ఒక అధికారి. బస్తర్‌ కలెక్టర్‌గా ఆయన చేసిన పనులను కథలు కథలుగా ప్రజలు ఆ ప్రాంతంలో చెబుతూ ఉంటే జానపద కథా నాయకులు గుర్తుకొస్తారు. ఆయన పర్యావరణ రక్షణకూ ఉద్యమించారు.
## జీవిత విశేషాలు
బిడి శర్మ 19 జూన్‌, 1931లో ఉత్తరప్రదేశ్‌ మురాదాబాద్‌లో జన్మించారు. అనంతరం ఆయన కుటుంబం మధ్యప్రదేశ్‌లోని గ్వాలియర్‌కు మారింది. బిడి శర్మ1956లో మధ్యప్రదేశ్‌ కాడర్‌ ఐఏఎస్‌గా ఎంపికయ్యారు. గణితంలో పిహెచ్‌డి చేసిన శర్మ- 1968 నుంచి 1970 వరకు మధ్యప్రదేశ్‌లోని బస్తర్‌ జిల్లాలో కలెక్టర్‌గా పనిచేశారు. అక్కడ పనిచేస్తున్న సమయంలో ఆదీవాసీ సమాజంతో ఆయనకు విడదీయరాని బంధం ఏర్పడింది. 

గణిత శాస్త్రంలో డాక్టరేటు డిగ్రీ పొంది 1952-53 సంవత్సరంలో అంటే రాజ్యాంగం అమలులోకి వచ్చిన తొలిరోజులలోనే సివిల్‌ సర్వీస్‌లో చేరారు. కలెక్టర్‌గా బాధ్యతలు చేపట్టగానే ఛత్తీస్‌గఢ్‌లోని బస్తర్‌లో ఆది వాసీలను అణచివేస్తున్న పెత్తందారీ వ్యవస్థపై ఉక్కు పాదం మోపారు. ఆయన 1981 వరకు సర్వీసులో కొనసాగారు. కొన్నాళ్లకు షిల్లాంగ్‌లోని నార్త్‌ ఈస్టెర్న్‌ హిల్‌ వర్శిటీ ఉప సంచా లకులుగా బాధ్యతలు నిర్వర్తించారు. 1986లో శర్మను మేఘాలయ ప్రభుత్వం ఎస్సీఎస్టీ కమిషనర్‌గా నియ మించింది. 1991లో పదవీ విరమణ చేసిన శర్మ.. బస్తర్‌ గ్రామాల్లోని ఆదివాసీలకు మద్దతుగా పోరును మొదలు పెట్టారు. భారత రాజ్యాంగం 26 నవంబర్‌ 1949న రాజ్యాంగ సభ ఆమోదించడంతో భారత ప్రజలకి స్వాతంత్య్రం, రాజ్యాంగపర హక్కులు లభిస్తే, ఆరోజే ఈ దేశంలోని గిరిజనులు తమ స్వేచ్ఛను, తమ సహజమైన హక్కులను  కోల్పోయారని కరాఖండిగా అన్ని వేదికల మీదినుంచి చెప్పేవారు. బ్రిటిష్‌ వాళ్ళు అడవి సంపదను దోచుకోవడానికి తెచ్చిన ఎమినెంట్‌ డొమేన్ (BBC) అనే భావనను రాజ్యాంగం పునర్‌ నిర్వచించే బదులు దానికి చట్టబద్ధత కల్పించడంతో, ఈ దేశ గిరిజనుల స్వేచ్ఛాయుత జీవితం రాజ్య ఆధిపత్య అధికారానికి ముడివేయబడడంతో, గిరిజనులు ఎంత విలవిలకొట్టుకున్నా ఆ బంధం నుంచి బయటపడలేక పోతున్నారని బాధపడేవారు. ఈ విషాదాన్ని గురించి కేబినెట్‌లో మంత్రులకు, ప్రధాన మంత్రులకు వివరించేవారు, వాళ్ళతో వాదించేవారు, జాతీయ అంతర్జాతీయ వేదికల మీద సవాలు చేసేవారు, విస్తృతంగా దాని గురించి రాసేవారు.

ఎప్పుడూ గిరిజనులు, పేదలు, రైతుల సంక్షేమం గురించే ఆలోచించే శర్మ- ఎస్‌టి కమిషన్‌ కమిషనర్‌గా ఆయన ఇచ్చిన రిపోర్టు ఆదివాసీలకు ఎంతో న్యాయం చేకూరిందని చెబుతారు. 1973-74లో హోంశాఖ సంయుక్త కార్యదర్శిగా కూడా బిడి శర్మ పనిచేశారు.

## నిరాడంబర జీవితం
ఢిల్లీలో శర్మ గారు ఉండే ఇల్లు ప్రతి వాళ్ళని ఆశ్చర్యపరుస్తుంది. పాత ఢిల్లీ హజ్రత నిజాముద్దీన రైల్వేస్టేషన దగ్గర ఒక మురికివాడలో ఇల్లు. ఒక చిన్న గది, గది నిండా పుస్తకాలు. ఇక ఏ ఇతర సౌకర్యాలు లేవు. తలుపులు తాళాలు లేని ఇల్లు. ఒక సందర్భంలో ఒక జాతీయ ఎలక్ర్టానిక్‌ చానెల్‌ మహిళా రిపోర్టర్‌  ఇంటర్వ్యూ చేయడానికి ఆ ఇంటికి వచ్చి, శర్మ జీవించే పద్ధతి చూసి చలించిపోయి ఏడ్వడం మొదలుపెట్టింది.
గత రెండు మూడు ఏళ్ళుగా ఆయన జ్ఞాపకశక్తి తగ్గుతూ వచ్చింది. ఆ జబ్బుకు ఇంతవరకు సరియైున ట్రీట్‌మెంట్‌ లేదు. దాంతో ఆయనను ఢిల్లీ నుంచి స్వంత పట్టణం గ్వాలియర్‌కు షిఫ్ట్‌ చేసారు. ఆయన డిసెంబరు 6 2015 న మరణించారు.

## మూలాలు

## ఇతర లింకులు
* Voice of the voiceless THE HANS INDIA |Dec 10,2015
* The hero of Bastar: remembering BD Sharma and his efforts for tribals
* B D Sharma, advocate of tribal rights, passes away at 86 
* Alternative Strategies and India's Development
వర్గం:ఐ.ఏ.ఎస్.ఆఫీసర్లు
వర్గం:2015 మరణాలు
వర్గం:1931 జననాలు
చింతలపురి రాంరెడ్డి

**చింతలపురి రాంరెడ్డి** తెలంగాణ పోరాట యోధుదు. తెలంగాణా ప్రజల విముక్తి కోసం ఉద్యమించి రజాకార్ల చేతిలో హతులైన వారిలో కొలనపాకకు చెందిన ఆరుట్ల రాంచంద్రారెడ్డి, చింతలపురి రాంరెడ్డిలను ముఖ్యులుగా చెప్పొచ్చు.
## జీవిత విశేషాలు
ఆయన 1903లో న‌ల్లగొండ జిల్లా రాజ‌పేట మండ‌లం రేణికుంటలో జన్మించారు. ఆయన చిన్నతనం నుంచే పోరాటంవైపు ఆకర్షితులైనట్లు తెలుస్తోంది. తన చిన్న వయస్సులోనే రజాకార్లు, ప్రజల్ని పెడుతున్న చిత్రహింసలు, బాధలు రాంరెడ్డి హృదయాన్ని ఎంతగానో చలించివేశాయి. స్త్రీల పట్ల రజాకార్లు వ్యవహరిస్తున్న తీరు ఆయనను మరింతగా బాధపెట్టాయి. ఏవిధంగానైనా రజాకార్ల పెత్తనం, అరాచాకాలను ఆపి, ఇక్కడి నుంచి తరిమివేయాలని దీని కోసం తన ప్రాణాలు సైతం పోయినా ఫర్వాలేదనీ భావించి చింతలపురి పోరు బాటను ఎంచుకున్నారు. రజాకార్ల హయాంలో కొలనుపాక కేంద్రంగా ఉండేది. ఈ తహశీల్దారు కింద రాజాపేట, ఆలేరు మండలాలతో పాటు మెదక్ జిల్లా జగదేవ్పూర్ మండలం కూడా ఉండేది. ఈప్రాంతంలో రోజురోజుకు రజాకార్ల అరాచకాలు హద్దు అదుపులేకుండా పోవడంతో రాంరెడ్డి 22మందితో కూడిన ఒక దళాన్ని ఏర్పాటు చేశారు. వారందరికీ అన్ని విద్యల్లో శిక్షణ ఇప్పించారు. అసమయంలో రజాకార్ల దగ్గర పనిచేస్తున్న జగదేవ్పూర్ కు చెందిన చోడేమియా అనే వ్యక్తి ప్రజల్ని అనేక విధాలుగా ఇబ్బందులకు గురిచేస్తున్నాడనే వర్తమానం రాంరెడ్డికి అందింది. వర్తమానాన్ని అందుకున్న రాంరెడ్డి తన దళంతో చోడేమియా ఆశ్రమంపై దాడి చేసి హతమార్చారు. అలాగే మూటకొండూర్ పోలీస్ స్టేషనుపై కూడా రాంరెడ్డి దళం దాడిచేసింది. ఎస్ఐని హతం చేశారు. రజాకార్లకు వ్యతిరేకంగా ఉద్యమం ప్రారంభించిన చింతలపురి రాంరెడ్డికి ప్రజాదారణ రోజురోజుకు పెరుగుతుంది. తన ఉద్యమాన్ని మరింత ఉధృతం చేశారు. దీంతో రజాకార్లలో అలజడి ప్రారంభమైంది.

యువకులతో నిర్మించుకున్న ఆ గెరిల్లా దళం ప్రజల పక్షాన నిలిచి ఉద్యమాన్ని మరింతగా ముందుకు తీసుకుపోయారు. అనేక మంది రజాకార్లను చింతలపురి దళం హతం చేయడంతో రజాకార్ల గుండెల్లో రైళ్లు పరుగెత్తాయి. ఎలాగైనా రాంరెడ్డిని హతమార్చాలని కొలనుపాలక తహశీల్దారు కుట్రపన్నారు. ఎన్నోమార్లు పకడ్బందీ వ్యూహాలు వేశాడు. కాని ఏనాడు రాంరెడ్డి రజాకార్ల చేతికి చిక్కలేదు. అయితే 1948 ఫిబ్రవరి 10న రాంరెడ్డి తన గెరిల్లా దళంతో రేణికుంట లోని తన నివాసంలో ఉండగా సుమారు 300 మంది పోలీసు బలగాలు రాంరెడ్డిని ఇంటిని చుట్టిముట్టాయి. వేలాది మంది గ్రామం చుట్టూ పహారా కాశారు. తన ఇంటిని చుట్టుముట్టారని గ్రహించిన రాంరెడ్డి ఇంటిపైకి ఎక్కి కాల్పులు చేయడం ప్రారంభించారు. ఆయన చేసిన కాల్పుల్లో సుమారు వంద మంది పోలీసులు చనిపోయారు. అయితే రాంరెడ్డిని పట్టుకోవడం కుదరదని భావించి పోలీసులు వెనుదిరిగిపోదామని అనుకున్నాయి. రాంరెడ్డి ఉన్న ఇంటిపైకి ఎక్కడానికి మెట్లులేవు. దానికి ఆనుకోని ఒక వేప చెట్టు ఉంది. ఆ చెట్టు మీదికి ఎక్కితే రాంరెడ్డిని సులువుగా హతమార్చవచ్చని కొలనుపాక తహశీల్దారు వ్యూహాన్ని వేసి, ఆ చెట్టు ఎక్కి దొంగచాటుగా రాంరెడ్డిని కాల్చిచంపారు. అంతేకాకుండా లొంగిపోతున్నట్లు ప్రకటించిన గెరిల్లా దళ సభ్యులను పోలీసులు అతి దారుణంగా నిజాం సైన్యం కాల్చిచంపి వారి నైజాన్ని చాటుకున్నారు. జాగీర్దారుకు వ్యతిరేకంగా చింతలపురి రాంరెడ్డి సాగించిన ఈ ఉద్యమం అవిశ్రాంత పోరాటం ఎంతో చారిత్రాత్మకమైందిగా చెప్పవచ్చు.

## మూలాలు

* నిజాం పాలనపై దండెత్తిన చింతలపురి, ఆరుట్ల

## ఇతర లింకులు

వర్గం:తెలంగాణ సాయుధ పోరాట యోధులు
వర్గం:1903 జననాలు
వర్గం:1948 మరణాలు
అసిమ్మెట్రిక్ డిజిటల్ సబ్‌స్క్రైబర్ లైన్

**అసిమ్మెట్రిక్ డిజిటల్ సబ్‌స్క్రైబర్ లైన్** (**ADSL**) అనేది డిజిటల్ సబ్‌స్క్రైబర్ లైన్ (DSL) సాంకేతికత యొక్క ఒక రకం, ఇది ఒక డేటా సమాచార సాంకేతిక పరిజ్ఞానం, ఇది రాగి టెలిఫోన్ లైన్ల ద్వారా సంప్రదాయ వాయిస్ బ్యాండ్ మోడెం అందించే దానికన్నా వేగవంతమైన డేటా ట్రాన్స్‌మిషన్ అనుమతిస్తుంది. అసిమ్మెట్రిక్ డిజిటల్ సబ్‌స్క్రైబర్ లైన్ (ADSL) తక్కువ సాధారణ సిమ్మెట్రిక్ డిజిటల్ సబ్‌స్క్రైబర్ లైన్ (SDSL) నుండి భిన్నమైనది. బ్యాండ్‌విడ్త్ (, బిట్ రేటు) అనేది రివర్స్ (అప్‌స్ట్రీమ్ అని పిలవబడేది) కంటే కస్టమర్ ప్రిమిసెస్ (డౌన్‌స్ట్రీమ్‌ అని పిలవబడేది) వైపు ఎక్కువ. ఇందువల్లే దీనిని అసిమ్మెట్రిక్ (విషమప్రమాణముగల లేదా అసమాన) అంటారు.

## ADSL ప్రమాణాలు

వర్గం:అంతర్జాలం
జునాగఢ్ విలీనం

thumb|కుడి|సౌరాష్ట్ర ప్రాంతంలోని అన్ని సంస్థానాల నడుమ (గులాబి రంగులో గుర్తించబడ్డాయి) కనిపిస్తున్న జునాగఢ్
బ్రిటీష్ ఇండియాలో భాగమైన జునాగఢ్ సంస్థానం స్వాతంత్ర్యానంతరం భారత డొమినియన్ లో భాగమై, ఆపైన పూర్తిగా విలీనం కావడాన్ని **జునాగఢ్ విలీనం**గా పిలుస్తారు. భారత స్వాతంత్ర్య చట్టంలో భారతదేశం, పాకిస్తాన్ లుగా బ్రిటీష్ ఇండియాను విభజిస్తూ స్వాతంత్ర్యం ఇచ్చేప్పుడే, దేశంలోని వందలాది సంస్థానాలకు భారత్, పాకిస్తాన్ డొమినియన్లలో ఏదో ఒకటి ఎంచుకునేందుకు కానీ, స్వతంత్రంగా ఉండేందుకు కానీ అవకాశం ఇచ్చారు. ఐతే భారతదేశాన్ని ఐక్యం చేసేందుకు సంస్థానాల శాఖమంత్రి వల్లభ్ భాయి పటేల్, ఆయన కార్యదర్శి వి.పి.మీనన్, గవర్నర్ జనరల్ లార్డ్ మౌంట్‌బాటన్ కృషిచేసి దేశంలోని వివిధ సంస్థానాలను విలీనం చేశారు. ఐతే వాటిలో స్వాతంత్ర్యానంతరం వరకూ విలీనం కాకుండా మిగిలిన మూడు సంస్థానాల్లో జునాగఢ్ ఒకటి.

వర్గం:భారత స్వాతంత్ర్యోద్యమం
అనగనగా ఒక రోజు

**అనగనగా ఒక రోజు** రామ్ గోపాల్ వర్మ దర్శకత్వంలో జె. డి. చక్రవర్తి, ఊర్మిళ ప్రధాన పాత్రధారులుగా నటించగా 1996 లో విడుదలైన ఒక ఉత్కంఠభరితమైన తెలుగు సినిమా. ఈ సినిమాలో నటనకు గాను బ్రహ్మానందంకు ఉత్తమ హాస్యనటుడిగా నంది పురస్కారం లభించింది.

## కథ
చక్రి (జె. డి. చక్రవర్తి), మధు (ఊర్మిళ) పక్కపక్క ఇళ్ళలో ఉంటారు. ఒకరినొకరు ప్రేమించుకుని పెళ్ళి చేసుకోవాలనుకుంటారు. కానీ వారి తల్లిదండ్రులు చిన్న చిన్న విషయాలకు కూడా ఒకరితో ఒకరు పోట్లాడుకుంటూ ఉంటారు. వీరి ప్రేమను అంగీకరించరు. వారిద్దరూ ఇంట్లోంచి పారిపోతారు.

మధ్యలో వారికి ఎన్నో అవాంతరాలు ఎదురౌతాయి. మధ్యలో ఒక కారు ఆపి ఎక్కుతారు. కారు డ్రైవరు మధ్యలోనే చనిపోతాడు. వీళ్ళు హత్య కేసులో ఇరుక్కుంటారు. ఓ పక్క పోలీసులు, ఓ పక్క రౌడీలు వీరిని తరుముకుంటూ వస్తుంటారు. వీటన్నింటినీ అధిగమించి చివరకు ఎలా బయటపడతారన్నదే మిగతా కథ.

## తారాగణం
* చక్రి గా జె. డి. చక్రవర్తి
* మధు గా ఊర్మిళ
* మంత్రిగా కోట శ్రీనివాసరావు
* మైఖేల్ జాక్సన్ (దొంగ)గా బ్రహ్మానందం
* పోలీస్ ఆఫీసర్ రఘుగా రఘువరన్
* చాకొలెట్ రౌడీగా రామిరెడ్డి
* మధు తల్లిగా వై. విజయ
* చక్రి తండ్రిగా చలపతి రావు
* నర్సింగ్ గా నర్సింగ్ యాదవ్
* ఆహుతి ప్రసాద్
* సుత్తివేలు
* కళ్ళు చిదంబరం
* ఉత్తేజ్
* జెన్నీ

## సాంకేతిక వర్గం

* దర్శకుడు: రాంగోపాల్ వర్మ 
* సంగీతం: శ్రీ కొమ్మినేని 
* పాటలు:సిరివెన్నెల సీతారామశాస్త్రి 
* నేపథ్య గానం: కె ఎస్ చిత్ర, మనో, స్వర్ణలత, లలితా సాగర్  
* రచన: రాంగోపాల్ వర్మ, నడిమింటి నరసింగరావు 
* ఛాయా గ్రహణం: వాసు 
* కూర్పు: భానోదయ 
* నిర్మాతలు: రాంగోపాల్ వర్మ, కె.ఎల్.ఎన్.రాజు 
* విడుదల:1996.

## పాటల జాబితా
* ఏమా కోపమా , రచన: సిరివెన్నెల సీతారామశాస్త్రి గానం.మనో , కె ఎస్ చిత్ర 
* ఏదో తహ తహ ,రచన: సిరివెన్నెల సీతారామశాస్త్రి గానం.మనో,స్వర్ణలత 
*లవ్ ఈజ్ బ్లైండ్, రచన: సిరివెన్నెల సీతారామశాస్త్రి గానం. మనో, కె ఎస్ చిత్ర 
*ఓపలేనేమో , రచన:సిరివెన్నెల సీతారామశాస్త్రి, గానం.మనో, కె ఎస్ చిత్ర 
*ఎందమ్మో , రచన: సిరివెన్నెల సీతారామశాస్త్రి గానం.మనో , లలితా సాగర్.

## నటన
ఈ సినిమాలో బ్రహ్మానందం మైఖేల్ జాక్సన్ అనే దొంగగా నటించాడు. పోలీసులను తప్పించుకోవడానికి అతను చేసే ప్రయత్నాలు మంచి హాస్యాన్ని సృష్టించింది. ఈ సినిమాలో నటనకు బ్రహ్మానందంకు ఉత్తమ హాస్యనటుడిగా నంది పురస్కారం లభించింది.

## మూలాలు

వర్గం:జె.డి.చక్రవర్తి సినిమాలు
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:సుత్తి వేలు నటించిన సినిమాలు
శాటిలైట్ ఫోన్

**శాటిలైట్ ఫోన్** లేదా **శాటిలైట్ టెలిఫోన్** అనగా భూమిపై ఉన్న సెల్ సైట్లకు బదులుగా కక్ష్యలో తిరిగే ఉపగ్రహాలకు అనుసంధానమయ్యే మొబైల్ ఫోన్ యొక్క ఒక రకం. సెల్యులార్ కవరేజ్ లేని లేదా కవరేజ్ బలహీనంగా ఉన్న చోట రిమోట్ లేదా ఐసోలేటెడ్ ప్రాంతాల్లో పని చేయడానికి ఇది రూపొందించబడింది. కాల్‌లు, వచన సందేశాలు, డేటాను ప్రసారం చేయడానికి, స్వీకరించడానికి ఉపగ్రహ ఫోన్‌లు కక్ష్యలో ఉన్న ఉపగ్రహాల నెట్‌వర్క్‌పై ఆధారపడతాయి. ఈ ఉపగ్రహాలు భూస్థిర లేదా తక్కువ భూమి కక్ష్యలో ఉంచబడ్డాయి, అవి మహాసముద్రాలు, ఎడారులు, ఇతర మారుమూల ప్రాంతాలతో సహా విస్తృత ప్రాంతంలో కవరేజీని అందించగలవు. సాంప్రదాయ సెల్ ఫోన్‌ల వలె కాకుండా, శాటిలైట్ ఫోన్‌లు ఏదైనా నిర్దిష్ట క్యారియర్ లేదా నెట్‌వర్క్‌తో ముడిపడి ఉండవు. బదులుగా, అవి సాధారణంగా శాటిలైట్ కమ్యూనికేషన్స్ కంపెనీలచే నిర్వహించబడతాయి, ఇవి ఉపగ్రహ ఆధారిత కమ్యూనికేషన్‌ను సాధ్యం చేయడానికి అవసరమైన మౌలిక సదుపాయాలు, సేవలను అందిస్తాయి. శాస్త్రవేత్తలు, అన్వేషకులు, పాత్రికేయులు, సైనిక సిబ్బందితో సహా మారుమూల ప్రాంతాల్లో పనిచేసే లేదా ప్రయాణించే వ్యక్తులకు శాటిలైట్ ఫోన్‌లు ముఖ్యమైన సాధనం. సాంప్రదాయ కమ్యూనికేషన్ అవస్థాపన దెబ్బతిన్న లేదా అందుబాటులో లేని ప్రకృతి వైపరీత్యాల వంటి అత్యవసర పరిస్థితుల్లో కూడా వీటిని ఉపయోగించవచ్చు. అయితే వీటి ప్రత్యేక సాంకేతికత కారణంగా, శాటిలైట్ ఫోన్‌లు సాధారణ సాంప్రదాయ సెల్ ఫోన్‌ల కంటే ఖరీదైనవి, అందువలన వీటిని కొనుగోలు చేయడం, ఉపయోగించడం చాలా ఖర్చుతో కూడినది. ఫోన్ ఖర్చు, సర్వీస్ ప్లాన్‌తో పాటు, శాటిలైట్ ఫోన్‌లు సరిగ్గా పనిచేయడానికి శాటిలైట్ యాంటెన్నా వంటి ప్రత్యేక పరికరాలు కూడా అవసరం.

## ఇవి కూడా చూడండి
* మొబైల్ ఫోన్

## మూలాలు

* atellite phone: know the 5 sectors that use them the most 
* Everything That You Need to Know About a Satellite Phone

వర్గం:మొబైల్ ఫోన్లు
వర్గం:శాటిలైట్ టెలిఫోన్
వి. పి. మెనన్

**వప్పల పంగుణ్ణి మెనన్** (1893 సెప్టెంబరు 30 - 1965 డిసెంబరు 31) భారతీయ సివిల్ సర్వీసెస్ అధికారి. ఆయన భారతదేశపు ఆఖరి ముగ్గురు వైశ్రాయ్ లకు రాజ్యాంగ సలహాదారుగానూ, రాజకీయ సంస్కరణల కమిషనర్ గానూ పనిచేశారు. బ్రిటీష్ ప్రభుత్వం నుంచి బ్రిటీష్ ఇండియాకు స్వతంత్రం రావడంలో అత్యంత కీలకమైన అధికార బదిలీలోని భారత విభజన, భారత స్వాతంత్ర్య చట్టం, భారతదేశ ఏకీకరణ, భారత రాజ్యాంగ రచన వంటి అంశాల్లో బ్రిటీష్ ప్రభుత్వానికి, కొత్తగా ఏర్పడిని భారత ప్రభుత్వానికి సహకరిస్తూ కీలక బాధ్యతలు నిర్వర్తించారు.
## మూలాలు

వర్గం:1893 జననాలు
వర్గం:1965 మరణాలు
వర్గం:ఐ.ఏ.ఎస్.ఆఫీసర్లు
పాము అంతర్ చెవులు

చెవి అంటే ఇది ఒక శరీరభాగము. ఇది ఒక జ్ఞానేంద్రియము. శరీరములోని వినికిడి సాధనము. పంచేంద్రియాలలో ఒకటి. 
The Technical University of Munich, Germany, The Bernstein Center for Computational Neuroscience కు చెందిన J. Leo van Hemmen, Paul Friedel అనే శాస్త్రవేత్తలు పాములు వినగలవు అని తాజా అద్యయనల ద్వారా కనుగొన్నారు.
పాములకు కర్ణభేరి Eardrums, ఉండవు కాని అంతర్ చెవులు Inner ear, కాక్లియా Cochlea నిర్మాణాలు సహాయంతో గాలిలో గల ప్రకంపనలు గ్రహించటం ద్వారా వినగలవు. 

## కర్ణబేరి ఉండదు
thumb|right|పాము యెుక్క అంతర్ చెవి నిర్మాణం (ఈ నిర్మాణం సహాయంతో పాము అతి సూక్ష్మ శబ్దాలను కుడా వినగలదు)
కర్ణభేరి త్వచం, మధ్య చెవి కుహరం, శ్రోత్రనాళాలు లోపిస్తాయి. సర్పాల్లో కర్ణస్తంభిక (Columella (auditory system) ) ప్రలంబంతో అతికి ఉంటాయి.పాముకు కర్ణబేరి ఉండదు, బాహ్య చెవులు ఉండవు పరిణామక్రమంలో పాముల బాహ్య చెవులు వ్యర్థావయవాలు (vestigial organs) అయ్యాయి. కేవళం లోపలి చెవులు మాత్రమే ఉంటాయి. కాని అంతర్ చెవులు (Inner ear), కాక్లియా (Cochlea) నిర్మాణాలు సహాయంతో గాలిలో గల ప్రకంపనలు దవడలు సహాయంతో గ్రహించటం ద్వారా అతి సూక్ష్మ శబ్దాలను కూడా వినగలవు. పాము కూడి, ఏడమ దవడలను స్వతంత్రంగా కదపడం ద్వారా వివిధ దిక్కుల నుండి వచ్చే శబ్దాలను గుర్తించగలదు.

## జ్ఞానేంద్రియగ్రహితలు
జ్ఞానేంద్రియగ్రహితలు (Mechanoreceptors) అనేవి అతి సున్నితమైన నరాలు ఇవి శరీరమంతా ఉండి వెన్నుపాము (Spinal cord) తో అనుసందానముగా డండి నేల మీద నుండి లేదా ఇసుక రేణువుల నుండి వచ్చే తరంగాలను స్పర్శించడానికి సహాయపడుతాయి.అలా వచ్చిన తరంగాలు శరీరంలోని జ్ఞానేంద్రియగ్రహితలు, వెన్నుపాము ద్వారా మెదడుకు (Brain) చేరుకుని శబ్దాలను గ్రహిస్తుంది. ఈ జ్ఞానేంద్రియగ్రహితలు అతి సూక్ష్మ శబ్ద తరంగాలను సైతం గ్రహించి పాముకు ద్వని ఏర్పడిన ప్రదేశాన్ని గుర్తించేందుకు సహాయపడుతాయి.

## గాలిలో తరంగాలను పుర్రె గ్రహించుట
గాలిలో పయనించే సూక్ష్మ శబ్ద తరంగాలు మెుదట పుర్రె గ్రహించిన పిమ్మట లోపలి చెవులకు పంపుతుంది. ఆ తరువాత ఆ తరంగాలు మెదడుకు చేరుతాయి అప్పుడు కూడా పాము శబ్దాలను గ్రహిస్తుంది.
## ములాలు

వర్గం:పాములు
వర్గం:సరీసృపాలు
యాకుత్‌పురా శాసనసభ నియోజకవర్గం

**యాకుత్‌పురా,** భారతదేశంలోని తెలంగాణా రాష్ట్ర శాసనసభలో ఒక నియోజకవర్గం. తెలంగాణా రాష్ట్ర రాజధాని హైదరాబాద్ లోని 15 నియోజకవర్గాల్లో ఒకటి.హైదరాబాద్ లోక్ సభ నియోజకవర్గంలో భాగం.1994 నుండి మజ్లిస్ పార్టీ (M.I.M.) పార్టీకి చెందిన ముంతాజ్ అహ్మద్ ఖాన్ ఈ నియోజకవర్గానికి ప్రాతినిధ్యం వహిస్తున్నాడు.

## నియోజకవర్గ పరిధి
ఈ శాసనసభ నియోజకవర్గ పరిధిలో ప్రస్తుతం ఈ ప్రాంతాలు ఉన్నాయి:

## ఎన్నికల ఫలితాలు

### తెలంగాణా రాష్ట్ర  శాసనసభ ఎన్నికలు, 2014

## ఎన్నికైన శాసనసభ్యులు

## ప్రస్తావనలు

వర్గం:హైదరాబాదు జిల్లా శాసనసభ నియోజకవర్గాలు
సంతపురి రఘువీర రావు

**సంతపురి రఘువీరరావు** 1969 ప్రత్యేక తెలంగాణ పోరాట యోధుడు, తెలంగాణ తొలిదశ ఉద్యమ నిర్మాత, ప్రముఖ స్వాతంత్య్ర సమరయోధుడు, కవి, జర్నలిస్టు.

## జీవిత విశేషాలు
అతను స్వస్థలం మెదక్ జిల్లా ములుగు మండలంలోని బండ నర్సింహపల్లి గ్రామం. 1969లో తెలంగాణ ఉద్యమంలో తెలంగాణ ప్రజాసమితి ఏర్పాటులో కీలకపాత్ర పోషించారు. రాష్ట్రంలోఅనేక ప్రాంతాల్లో పర్యటించి ఉద్యమవ్యాప్తికి కృషి చేశారు. మర్రి చెన్నారెడ్డితో కలిసి జైలుకెళ్లారు. జన్‌సంఘ్‌లో పనిచేస్తూ ప్రత్యక్ష రాజకీయాల్లో పాల్గొని పాతబస్తీ నుంచి శాసనసభకు పోటీ చేశారు. జర్నలిస్టుగా సంతపురి రఘువీర్‌రావు నవశక్తి, ఆంధ్రభూమి, ఈనాడు, ఆంధ్రప్రభ వంటి పత్రికల్లో సంపాదక సభ్యుడిగా పనిచేశారు. సనాతన సారథికి సంపాదకుడిగా వ్యవహరించారు. వేదమాత పత్రికను నడిపారు. కవిగా అన్వేషణ పేరుతో కవితా సంపుటిని విడుదల చేశారు. విద్యార్థి దశలోనే భారత స్వాతంత్ర్య సమరంలో చురుకుగా పాల్గొని జైలు జీవితం సైతం గడిపారు. మలిదశ ఉద్యమంలో టీఆర్‌ఎస్ పార్టీ అవిర్భావ సమయంలో అండదండలు అందించారు.

thumb|సంతపురి రఘువీర రావు (ఎడమ నుండి కుడికి 2వ స్థానంలో కూర్చున్నారు)
1948 మార్చి 8న అరెస్ట్‌ అయ్యి 1948 అక్టోబర్‌ 9న విడుదలైన హైదరాబాద్‌ స్టూడెంట్స్‌ యూనియన్‌ విద్యార్థి సత్యాగ్రహీల గ్రూప్‌ ఫోటోలో సంతపురి రఘువీర రావు https://commons.wikimedia.org/wiki/File:Freedom_Fighter_Raghuveer_Rao_in_1948_Hyderabad_Liberation.png

1972లో చార్మినార్ శాసనసభ నియోజకవర్గంలో మొత్తం 70614 మంది ఓటర్లు ఉన్నారు. మొత్తం చెల్లుబాటయ్యే ఓట్ల సంఖ్య 36107. ఈ స్థానం నుంచి స్వతంత్ర అభ్యర్థి సయ్యద్ హసన్ గెలిచి ఎమ్మెల్యే అయ్యారు. మొత్తం 15341 ఓట్లు సాధించారు. సంపూర్ణ తెలంగాణ ప్రజా సమితి అభ్యర్థి ఎస్ రఘువీర్ రావు మొత్తం 5591 ఓట్లతో రెండో స్థానంలో నిలిచారు. 9750 ఓట్ల తేడాతో ఓడిపోయారు.https://resultuniversity.com/election/charminar-andhra-pradesh-assembly-constituency

1993-1999 మధ్య కాలంలో శాసనసభ స్పీకర్‌గా ఉన్న జి. నారాయణరావు ఆయ నను సభ అనువాదకుడుగా నియమించారు.

2001 లో తెలంగాణ రాష్ట్ర సమితి ఆవిర్బావ సమయంలో సంతపురి రఘువీర్ రావు గారు వ్యవస్థాపక సభ్యులుగా ఉన్నారు,ఉద్యమ సమయం లో కల్వకుంట్ల చంద్రశేఖరరావు గార్కి అండదండగా నిలిచార. 2002-2004 లో కొంత కాలం తెలంగాణ_రాష్ట్ర_సమితి ప్రధాన కార్యదర్శి బాధ్యతలు నిర్వాహిస్తు ఉద్యమ స్పూర్తిని ముందుకు సాగించారు

## మరణం
సైదాబాదులో నివసిస్తున్న అతను ఫిబ్రవరి 5 2015 న కంచన్‌బాగ్‌లోని డీఆర్‌డీఓ అపోలో ఆసుపత్రిలో మరణించారు. 
## వ్యక్తిగత జీవితం
అతనుకు భార్య రమాదేవి, కుమారుడు వంశీకృష్ణ ఉన్నారు.
## మూలాలు

## ఇతర లింకులు
* Veteran Telangana activist Raghuveer Rao passes away (06-02-2015)
* https://www.thehindu.com/news/cities/Hyderabad/raghuveer-rao-veteran-telangana-activist-dead/article6863421.ece
* https://resultuniversity.com/election/charminar-andhra-pradesh-assembly-constituency
* https://commons.wikimedia.org/wiki/File:Freedom_Fighter_Raghuveer_Rao_in_1948_Hyderabad_Liberation.png
* కల నిజమైంది.. కన్ను మూసుకుంది
* https://telugu.oneindia.com/news/telangana/telangana-fighter-raghuveer-rao-passes-away-150704.html
* https://www.eenadu.net/telugu-article/education/general/0310/122179986

వర్గం:2015 మరణాలు
వర్గం:తెలంగాణ స్వాతంత్ర్య సమరయోధులు
వర్గం:సిద్దిపేట జిల్లా పాత్రికేయులు
వర్గం:మొదటి ప్రత్యేక తెలంగాణ ఉద్యమంలో పాల్గొన్న సిద్దిపేట జిల్లా వ్యక్తులు
వర్గం:సిద్దిపేట జిల్లా కవులు
గంగాపురం బాలకిషన్‌రావు

thumb|గంగాపురం బాలకిషన్‌రావు
**గంగాపురం బాలకిషన్‌రావు** తెలంగాణ పోరాట యోధుడు, స్వాతంత్ర్య సమరయోధుడు.
## జీవిత విశేషాలు
ఆయన జడ్చర్ల మండలం లింగంపేట గ్రామానికి చెందినవారు. అయితే ఆయన తండ్రి మహబూబ్‌నగర్‌కు విచ్చేయడంతో చిన్నప్పటి నుండే మహబూబ్‌నగర్‌లో ఉంటున్న ఆయన అప్పటి నిజాం సర్కార్‌లో ఉర్దూలో చదివారు.
ఆ సమయంలోనే తెలంగాణ స్వాతంత్ర్య ఉద్యమం ప్రారంభమైంది. 1948 ఫిబ్రవరిలో రామనందతీర్థ ఆధ్వర్యంలో మహబూబ్‌నగర్ పట్టణంలో జరిగిన స్వాతంత్ర్య ఉద్యమంలో కీలకపాత్ర పోషించిన బాలకిషన్‌రావు రాంమందిర్ చౌరస్తాలో జాతీయ జెండాను ఎగుర వేసి నిజాం నవాబుకు సవాల్ విసిరారు. దాంతో ఆయనను నిజాం సర్కార్ అరెస్టు చేసి జైలుకు పంపించింది. 1946లో నిజాం సర్కార్‌లో హోంమంత్రిగా కొనసాగుతున్న కాశీం రజ్విని నేరుగా ఎదుర్కొన్న ధీరుడు ఆయన. నిజాం నవాబు ఉస్మాన్ అలీఖాన్ సర్కార్‌లో కాశీం రజ్వి హోంమంత్రి హోదాలో మహబూబ్‌నగర్‌కు వచ్చి నప్పడు రైల్వేస్టేషన్‌లో రజ్విని నిలదీసి వెంటాడిన చరిత్ర కూడా బాలకిషన్‌రావుకు ఉంది. నైజాం ప్రాంతాన్ని భారతదేశంలో విలీనం చేశాక బాలకిషన్‌రావుకు దేశంలోని అప్పటి ప్రముఖులు అప్పట్లో ఘన సత్కారం అందించారు.
## వ్యక్తిగత జీవితం
ఆయనకు నలుగురు కుమారులు, ఇద్దరు కుమార్తెలు ఉన్నారు. 
## మరణం
ఆయన మే 14 2013 న మరణించాడు. 
## మూలాలు

## ఇతర లింకులు

వర్గం:2013 మరణాలు
వర్గం:తెలంగాణ విమోచనోద్యమంలో పాల్గొన్న మహబూబ్ నగర్ జిల్లా వ్యక్తులు
వర్గం:మహబూబ్ నగర్ జిల్లా స్వాతంత్ర్య సమర యోధులు
రాజ్ బహదూర్ గౌర్

thumb|రాజ్ బహదూర్ గౌర్
**రాజ్ బహదూర్ గౌర్** తెలంగాణ సాయుధ పోరాట యోధుడు, తొలి తరం కమ్యూనిస్టు నేత, కార్మిక సంఘాల నాయకుడు.
## జీవిత విశేషాలు
ఆయన హైదరాబాద్ పాతబస్తీలోని గౌలిపురాలో జన్మించారు. ఈయన చెల్లెలు అవ్‌ధీశ్ రాణి సాయుధ రైతాంగ పోరాటంలో కొరియర్‌గా సేవలందించింది.  హైదరాబాదులోని ఉస్మానియా మెడికల్ కాలేజీ నుంచి పట్టభద్రుడైన తొలితరం వైద్యుల్లో ఆయన ఒకరు. నిజాం రాజ్యంలో అప్పట్లో అందరి మాదిరిగానే తప్పనిసరిగానే ఉర్దూ మీడియంలో చదువుకున్న గౌర్, ఉర్దూ సాహిత్యాభిమానిగా మారారు. నిజాం సర్కారు దాష్టీకాలను సహించలేక తిరగబడ్డ యువకులతో చేయి చేయి కలిపి ముందుకు నడిచారు. మగ్దూం మొహియుద్దీన్, జావేద్ రిజ్వీ తదితరులతో కలసి కామ్రేడ్స్ అసోసియేషన్ స్థాపించారు. నిజాం సర్కారు ఆ సంస్థను నిషేధించింది. హైదరాబాద్‌లో కమ్యూనిస్టు పార్టీ వేళ్లూనుకోవడంలో కామ్రేడ్స్ అసోసియేషన్ కీలక పాత్ర పోషించింది. నిబద్ధత గల కమ్యూనిస్టు కార్యకర్తగా ఆయన తెలంగాణ సాయుధ పోరాటంతో సహా పలు ఉద్యమాల్లో పాల్గొన్నారు. మగ్దూంతో కలసి పలు కార్మిక సంఘాలను స్థాపించారు. అవన్నీ సంఘటితమై శక్తిమంతమైన ఆల్ హైదరాబాద్ ట్రేడ్ యూనియన్ కాంగ్రెస్‌గా రూపుదిద్దుకున్నాయి. ఆల్ హైదరాబాద్ ట్రేడ్ యూనియన్ కాంగ్రెస్‌లో దాదాపు 70 వేల మంది సభ్యులు ఉండేవారు. అయితే, ఆంధ్ర ప్రదేశ్ రాష్ట్రం ఏర్పడిన తర్వాత ఇది ఏఐటీయూసీలో విలీనమైంది.

## రాజ్యసభ సభ్యునిగా
ఆయన నిజాం సర్కారుకు వ్యతిరేకంగా పోరాడినందున నిజాం పోలీసుల చేతిలో నానా యాతన అనుభవించారు. ఆయన జైలు నుండి తప్పించుకొని అజ్ఞాతంలోకి పోయి రాజకొండ అడవులలో తలదాచుకున్న సమయంలో పోలీసులు అరెస్టు చేసారు. హైదరాబాద్ సంస్థానం భారత్‌లో విలీనమైన తర్వాత కూడా ఆయన జైలులోనే మగ్గాల్సి వచ్చింది. ఈయన జైలులో ఉండగానే 1952లో రాజ్యసభకు ఎన్నికయ్యారు. ఆయనను విడుదల చేయాలని రాజ్యసభకు ఎన్నికైన తర్వాత భారత ప్రభుత్వం ఆదేశించింది. 1951లో విడుదలయ్యారు.

ఉర్దూ భాషకు చేసిన సేవలకు గాను 1991లో రాజ్ ‘బహదుర్‌షా జాఫర్’ అవార్డు పొందారు. పురస్కారంతో పాటు పాతికవేల రూపాయలు అందుకున్నారు. అందులో అప్పులు పోగా మిగిలిన పదివేల రూపాయలను మగ్దూం ట్రస్ట్‌కు అందజేశారు. మగ్దూంను తలచుకోని రోజు రాజ్ జీవితంలో లేదు.

## మరణం
ఆయన 2011 అక్టోబరు 7న తుదిశ్వాస విడిచారు.
## మూలాలు

## ఇతర లింకులు

వర్గం:కమ్యూనిస్టు నాయకులు
వర్గం:తెలంగాణ సాయుధ పోరాట యోధులు
వర్గం:2011 మరణాలు
వర్గం:హైదరాబాదు రాష్ట్రం నుండి ఎన్నికైన రాజ్యసభ సభ్యులు
కాంక్రీట్ స్లాబ్

**కాంక్రీట్ స్లాబ్** అనేది ఆధునిక భవనాల యొక్క సాధారణ నిర్మాణ అంశం. స్టీల్ రీన్ఫోర్స్డ్ కాంక్రీటు సమాంతర కట్టడాలు సాధారణంగా 4, 20 అంగుళాల (100, 500 మిల్లీమీటర్లు) మధ్య మందం ఉంటాయి, తరచుగా అంతస్తులను, సీలింగ్ లను నిర్మించేందుకు ఉపయోగిస్తారు, అయితే సన్నని స్లాబ్లు బాహ్య సుగమం కోసం కూడా ఉపయోగిస్తారు. కొన్నిసార్లు ఈ సన్నని స్లాబ్స్ 2 అంగుళాల (51 మిమీ) నుండి మొదలుకొని 6 అంగుళాల (150 మిమీ) మందం ఉంటాయి, వీటిని మట్టి స్లాబ్స్ అని పిలుస్తారు, ముఖ్యంగా వీటిని ప్రధాన అంతస్తు స్లాబ్స్ కు లేదా క్రాల్ ప్రదేశాలలో కింద ఉపయోగిస్తారు. అనేక దేశీయ, పారిశ్రామిక భవనాలలో మందపాటి కాంక్రీటు స్లాబ్ పునాదుల మీద ఆధారపడి ఉంటుంది, లేదా నేరుగా అడుగునేల పైనే భవంతి యొక్క గ్రౌండ్ ఫ్లోర్ నిర్మించేందుకు ఉపయోగిస్తారు. ఎత్తయిన భవనాలు, ఆకాశహర్మ్యాలలో సన్నని ప్రి-కాస్ట్ కాంక్రీటు స్లాబ్స్ లలో ఉక్కు చట్రాలు ప్రతి స్థాయిలో ఫ్లోర్‌కి, సీలింగ్‌ ఏర్పాటు మధ్య కాంక్రీట్‌లో కూరుకొని ఉంటాయి. టెక్నికల్ డ్రాయింగుల నందు రీన్ఫోర్స్డ్ కాంక్రీటు స్లాబ్లు తరచుగా "r.c.c.స్లాబ్" లేదా సింపుల్‌గా "r.c." అనే సంక్షిప్తముతో ఉంటాయి.

వర్గం:నిర్మాణాలు
వర్గం:కాంక్రీటు
బులుసు సుబ్రహ్మణ్య శాస్త్రులు

బులుసు సుబ్రహ్మణ్య శాస్త్రులు ఫ్రెంచిపలిపాలనకాలపు యానాంలో ప్రముఖులు, సుప్రసిద్ధ రాజకీయనాయకులు.
## జననము
వీరు తూర్పు గోదావరి జిల్లా కాకినాడ సమీపంలోని ఫ్రెంచి యానాంలో 1866లో జన్మించారు. వీరి తల్లిదండ్రులు బులుసు జగన్నాథశాస్త్రులు, వెంకటనరసమ్మ గార్లు. జగన్నాథశాస్త్రులుగారికి వెంకటనరసమ్మ రెండవభార్య. వీరిని అమ్మమ్మగారయిన వీరుభొట్ల మహలక్ష్మమ్మగారు పెంచి పెద్దచేశారు. మనవడి కోసం ఆవిడ నిమ్మలూరు నుండి యానాం అగ్రహారం వచ్చారు. అగ్రహారంలో అగ్నిప్రమాదంవల్ల అక్కడి ఇళ్ళన్ని కాలిపోగా వీరి ఇల్లు మాత్రం చిత్రముగా ఏమి కాలేదుట. తర్వాత అక్కడి నుండి తరలి వేలంపాటలో వెంకన్నబాబుగుడి దగ్గరలోని జలదంకి సందులో కుమ్మరివాళ్ళ స్థలం వేలంపాటలో కొని అక్కడ స్థిరపడ్డారు.

## తొలినాళ్ళు
చిన్నతనంలోనే మన్యం జమిందారిలో శ్రీ మన్యం మహలక్ష్మమ్మగారి దగ్గర చాలా కాలం దివానుగా పనిచేశారు. వీరి నిజాయితి, పనితనంవల్ల మునుపు దివాళ తీసిన జమిందారి మళ్ళి గాడిలో పడినట్లు అప్పట్లో మహలక్ష్మమ్మగారు 1902లో ఒకానొక సందర్భంలో వాంగ్మూలమిచ్చారట. కాలక్రమేణా యానాంలో భూస్వామిగా ఎదగడమేగాక అప్పటి ఫ్రెంచిండియా గవర్నరు మెచ్చుకొనేంతస్థాయిలో పేరుగడించారు.
## వివాహం
నరసాపురం దగ్గర నడిపూడి గ్రామ వాస్తవ్యులైన కళా లక్ష్మినారాయణ, సోదెమ్మల జ్యేష్ట (లేదా రెండవ) పుత్రిక అయిన కళా సూర్యప్రకాశంతో శాస్త్రులు వివాహం జరిగింది. సుప్రసిద్ధ కాంగ్రేసు నాయకుడు, స్వాతంత్రసమరయోధుడు అయిన కళా వెంకటరావు గారు శాస్త్రులుగారికి బావమరిది. శాస్త్రులుగారి తోడల్లుడు ఆంధ్రరాష్ట్ర తొలి ఆస్థానకవి అయిన శ్రీపాద కృష్ణమూర్తి శాస్త్రి గారు. కృష్ణమూర్తి శాస్త్రి గారి జ్యేష్టపుత్రిక వచ్చి ప్రముఖ కవయిత్రి అయిన కల్లూరి విశాలాక్షమ్మ గారు.

## రాయకీయ జీవితం
ఆయన యానాం క్రిమినల్ కోర్టులో ధర్మాసనంలో న్యాయపెద్దగా (ఫ్రెంచిలో *అస్సెస్సోర్ అప్పెలె ఆ ఫేర్ సెర్విస్ దె ల కూర్ క్రిమినెల్ల్ దె యానాఁ*) 1917, 1918, 1919, 1920, 1934 సంవత్సరాల్లో ఎన్నికై పనిచేసారు. తర్వాత *కొన్సెల్ లొకాల్ దె యానాఁ*గా పిలవబడే యానాం స్థానికసభలో సభ్యునిగా 1928లో 'సమతం-బాపనయ్య పార్టీ' తరపున ఎన్నికై 1934 వరుకు ఆ పదవిలో కొనసాగారు.. ఆ సభ తొలుత మూడేళ్ళు (1928 నుండి 1931) బెజవాడ బాపనయ్య అధ్యక్షతన నడించింది. ఆ సమయంలో శాస్త్రులు, గిరి మాధవరాయ్డు ఎన్నిక చెల్లదంటు కామిచెట్టి వేణుగోపాలరావునాయుడు వేసిన వ్యాజ్యం వీగిపోయింది. కాని 1931లో జగిన ఉపఎన్నికల్లో సమతం-బాపనయ్య పార్టీ ఓటమి చవిచూడగా కామిచెట్టి నాయుడు పక్షం గెలిచి నాయుడు సభాధ్యక్షులు అయ్యారు. ఆనక కొన్నేళ్ళలోనే పుదుచ్చేరిలో బెజవాడ బాపనయ్య హత్య జరిగిన తర్వాత శాస్త్రులు యానాం రాజకీయలనుండి శాస్వతంగా విరమించుకుని తప్పుకున్నారు.

## మరణము
వీరు 1941 సెప్టెంబరు 13 తేదీన యానాం జలదంకి సందులోని వీరి స్వగృహంలో స్వర్గస్థులయ్యారు.

## మూలాలు

వర్గం:1866 జననాలు
వర్గం:1941 మరణాలు
వర్గం:తూర్పు గోదావరి జిల్లా రాజకీయ నాయకులు
వర్గం:యానాం వ్యక్తులు
గొల్లపూడి సీతారామశాస్త్రి

**గొల్లపూడి సీతారామశాస్త్రి** లేదా **స్వామి సీతారాం** ప్రముఖ స్వాతంత్ర్య సమరయోధుడు, గాంధేయవాది.
## జీవిత విశేషాలు
గొల్లపూడి సీతారామశాస్త్రి గుంటూరుకు చెందినవారు.మొదట న్యాయవాద వృత్తిని చేపట్టి, మద్రాసు హైకోర్టులో న్యాయవాదిగా పనిచేశారు. జమీందారీ లావాదేవీల మొదలుకొని పలు కేసుల్లో పనిచేసిన ఆయన, వృత్తిలో గట్టివాడిగా పేరు సంపాదించుకున్నారు.

గొల్లపూడి సీతారామశాస్త్రి గాంధేయవాదిగా జీవితాన్ని సాగించారు. ఆయన మంచి ఉపన్యాసకులు. వేలమంది ముందు నిలబడి ఉపన్యసిస్తున్నా ఆర్థిక అవసరాలు, వరుమానాలూ, ఖర్చులు వంటి అంశాలపై ప్రసంగించాల్సివస్తే కాగితం, కలం అవసరం లేకుండా నోటిలెక్కలపై ఆర్థికవేత్తలను మించి మాట్లాడగల దిట్ట.

## స్వాతంత్ర సమరం
1921లో మహాత్మాగాంధీ పూర్ణస్వరాజ్యం పిలుపునిచ్చి ప్రభుత్వ సేవలు, కోర్టులు, కళాశాలలు విడిచిరమ్మని పిలుపునిచ్చారు. ఆ పిలుపును అందుకుని లాభదాయకంగా ఉన్న తన ప్లీడరు వృత్తిని విడిచిపెట్టి జాతీయ సమరంలోకి చేరారు.

మహాత్మా గాంధీ సహాయ నిరాకరణోద్యమం 1930 లో మొదలుపెట్టినపుడు, ఆంధ్రలో జాతీయోద్యమ స్ఫూర్తిని రగుల్కొలిపేందుకు శిబిరాలను నెలకొల్పదలచారు. దానిలో భాగంగా సీతారామశాస్త్రి గారు తుమ్మల బసవయ్య, దుర్గాంబ దంపతులు సహకారంతో గుంటూరు జిల్లాలో కావూరులో **[[వినయాశ్రమము|వినయాశ్రమం]]** ఏర్పాటు చేసారు. తుమ్మల బసవయ్య దంపతులు తమ యావదాస్థినీ ఈ ఆశ్రమానికి అర్పించారు.సీతారామ శాస్త్రి గారు తనకున్న ఒక ఎకరం భూమిని, జాగర్లమూడి కుప్పుస్వామి చౌదరి గారు 26 ఎకరాల భూమిని ఈ ఆశ్రమానికి దానం ఇచ్చారు. 65 ఎకరాల స్థలంలో ఈ ఆశ్రమం నెలకొని ఉంది. ఈ ఆశ్రమవాసిగా మారి సీతారామ శాస్త్రి గారు **స్వామి సీతారాం** గా పిలవబడ్డారు, జాతీయోద్యమంలో వీరి నిర్వహణలో వినయాశ్రమం నిర్వహించిన పాత్ర ప్రశస్తమైనది.

ఈ ఆశ్రమాన్ని గాంధీజీ చేతులమీదుగా **1933 డిసెంబరు 23 తేదీన** ప్రారంబించబడింది. గాంధీజీ వినయాశ్రమంలో రెండురోజులు ఉండి ప్రజలలో స్వాతంత్ర్య ఉద్యమం గురించి ప్రేరణ కలిగించారు.

వినయాశ్రమంలో 1934 ఆయుర్వేద వైద్యశాల స్థాపించారు. పిల్లలకోసం గురుకుల పాఠశాల స్థాపించారు.1935లో '''మీరా బెన్''' చేత స్వరాజ్య స్థూపం ఆవిష్కరింపజేశారు.

హరిజన సేవాయాత్రలో భాగంగా గాంధీజీ **1937 జనవరి 23 న** రెండవసారి వినయాశ్రమం సందర్శించి తుపాను బాధితుల కోసం విరాళాలు సేకరించాడు. గ్రామ పారిశుద్ధ్యం, హరిజన సేవా కార్యక్రమాల్లో పాల్గొన్నారు.

ప్రత్యేక ఆంధ్ర రాష్ట్రం కొరకు సీతారాం గారు ఆమరణ నిరాహార దీక్షకు పూనుకొన్నాడు. దీంతో ఆంధ్రాలో ఉద్రిక్త భరిత వాతావరణం ఏర్పడింది. 35 రోజుల తరువాత, 1951 సెప్టెంబరు 20న ఆచార్య వినోబా భావే అభ్యర్ధనపై ఆయన తన దీక్షను విరమించాడు.

## మరణం
స్వామి సీతారాం గారు 1960 ఏప్రియల్ 9న వినయాశ్రమం లో పరమపదించారు. 

## మూలాలు

వర్గం:గాంధేయవాదులు
వర్గం:తెలుగువారిలో న్యాయవాదులు
వర్గం:గుంటూరు జిల్లా స్వాతంత్ర్య సమర యోధులు
వర్గం:గుంటూరు జిల్లా న్యాయవాదులు
వర్గం:మారుపేరు కలిగిన ఆంధ్రప్రదేశ్ వ్యక్తులు
బెండపూడి సుబ్బారావు

**బెండపూడి సుబ్బారావు** పురాతత్వ శాస్త్రవేత్త.
## జీవిత విశేషాలు
ఆయన విశాఖపట్నంలో 1923లో జన్మించారు. లక్నో విశ్వవిద్యాలయంలో ఎం.ఎ. (చరిత్ర) చదివారు. తరువాత ఎల్.ఎల్.బి పట్టాను పొందారు. పూనాలోని దక్కన్ కళాశాలలో ప్రొఫెసర్ వద్ద పురాతత్వ పరిశోధకులుగా విశేష కృషిచేసారు. కేవలం పురాతన శాసన పరిశోదనలూ, పురాతన పత్రాల సేకరణ, హెరిటేజ్ కట్టాడాల గుర్తింపు, భద్రత కల్పించడం మొదలైన వాటితో సరిపెట్టుకోకుండా తవ్వకాల విషయంలో పలు నూతన విధానాలను ప్రవేశపెట్టారు. చరిత్రకు కొత్త ఆధారాలను చూపాలనే తృష్న, దీక్షలతో పరిశోధనారంగంలో అప్రతిహితంగా దుసుకుపోయారు.

## పరిశోధనలు
ఆయన ఆంధ్రప్రదేశ్ లోని బళ్ళారి ప్రాంతంలో తవ్వకాలను నిర్వహించి నవ్య యుగానికి సంబంధించిన అనేక అపురూప విశేషాలకు వెలుగు చూపించారు. ఆయన storage culture of Ballari అనే శీర్షికతో రూపొందించిన నివేదికను వెలువరించి ప్రఖ్యాతులయ్యారు. బళ్ళారి ప్రాంతపు పురా చారిత్రిక సాంస్కృతులు అనే అంశం మీద పి.హెచ్.డి చేసారు. బరోడా విశ్వవిద్యాలయంలో పురాతత్వ విభాగాన్ని నూతనంగా నెలకొల్పిన ఘనత ఈయనకు చెందుతుంది. 
## రచనలు
* Baroda through the ages, being the report of an excavation conducted in the Baroda area, 1951-1952
* The personality of India,: A study in the development of material culture of India and Pakistan (M. S. University.
* The personality of India, a study in the development of material culture of India and Pakistan 
## మూలాలు

## ఇతర లింకులు

వర్గం:పురావస్తు పరిశోధకులు
వర్గం:1923 జననాలు
వర్గం:విశాఖపట్నం జిల్లా శాస్త్రవేత్తలు
జాస్తి వెంకట నరసింహారావు

thumb|జాస్తి వెంకట నరసింహారావు
**జాస్తి వెంకట నరసింహారావు** తెలుగు రచయిత.
## జీవిత విశేషాలు
ఆయన అమృతలూరు మండలం పెదపూడిలో నరసమ్మ, రామస్వామి దంపతులకు 1909 జులై 1 న జన్మించారు. పండితరావు పేరుతో ఎన్నో గ్రంథాలను రచించిన నరసింహారావు అనంతర కాలంలో స్వామి శాంతానంద సరస్వతి దీక్షానామాన్ని స్వీకరించారు. అమృతలూరు, చిట్టి గూడూరు సంస్కృత పాఠశాలలో విద్యాభ్యాసం చేసి ఉభయ భాషా ప్రవీణ పట్టాను స్వీకరించారు. 1836 నుంచి పెదనందిపాడు, చీరాల, కొలూరు ఉన్నత పారశాలలో తెలుగు ఉపాధ్యాయులుగా సుదీర్ఘకాలం వనిచేశారు. 1949లో కృష్ణానదికి వరదలు వచ్చి లంక గ్రామాలు మునిగి పోగా ప్రజలకు కొలూరులో సహాయ శిబిరాలను ఏర్పాటు చేశారు. ప్రతి రోజూ వెయ్యిమందికి 12 రోజులు భోజన వసతి ఏర్పాటు చేయడంలో గ్రామస్తులను చైతన్యవంతం చేసిన విధానాన్ని అప్పటి ప్రజలు కథలుగా చెప్పకుంటారు. తెనాలి కవిరాజా పబ్లిషర్స్ కు వెన్నుముకగా ఉండి ఎన్నో గ్రంథాలను ముద్రించడంలో కీలకపాత్ర పోషించారు. 1952లో తెనాలిలో మనోరమ పబ్లిషర్స్ సంస్థను స్థాపించి పాఠశాల పాఠ్యగ్రంధాలను ముద్రించారు. పెదపూడిలో స్థాపించిన పాఠశాలను ఆదర్శవంతంగా నిర్వహించారు. ఆధ్యాత్మిక జీవిత్నాన్ని గడిపిన జాస్తి వేదాంతంపై ఎన్నో గ్రంథాలను రచించారు. శ్రాద్ధ నిర్ణయాలు, జీవాత్మ వైదిక సంద్యారహస్యం, దయా నంద హృదయము, సూర్యాది గోళములయందు జీవరాశి, గీత కాల్పనిక గ్రంథము, మృత్యురహస్యం, దాంపత్య సుఖం, దాతు మీమాంస, పూర్వ జన్మ పరజన్మ మరణానంతరం జీవని స్థితి, మూర్తి హజీ సమీక్ష ఆధ్యాత్మిక విద్య వంటి గ్రంథాలను సామాన్యులకు సైతం అర్ధమయ్యే సులభ శైలిలో రచించారు.
## మూలాలు

## ఇతర లింకులు
* ‘ఉభయభాషాప్రవీణ’ జాస్తి వేంకట నరసింహారావు

వర్గం:తెలుగు రచయితలు
వర్గం:1909 జననాలు
వర్గం:గుంటూరు జిల్లా రచయితలు
సివిల్ సర్వీసెస్ ఎగ్జామినేషన్

**సివిల్ సర్వీసెస్ ఎగ్జామినేషన్,'' (సి''ఎస్‌ఇ**) అనేది ఇండియన్ అడ్మినిస్ట్రేటివ్ సర్వీస్ (ఐఎఎస్), ఇండియన్ ఫారిన్ సర్వీస్ (ఐఎఫ్ఎస్), ఇండియన్ పోలీస్ సర్వీస్ (ఐపిఎస్), ఇండియన్ రెవెన్యూ సర్వీస్ (ఐఆర్ఎస్) సహా భారత ప్రభుత్వం పలు భారతీయ సివిల్ సర్వీసెస్ రిక్రూట్మెంట్ కోసం యూనియన్ పబ్లిక్ సర్వీస్ కమిషన్ చే భారతదేశంలో నిర్వహించబడే దేశవ్యాప్త పోటీ పరీక్ష. ఈ పరీక్షను భారతదేశంలో అత్యంత క్లిష్ట పరీక్షగా పరిగణిస్తారు.ఈ పరీక్షకు 9,00,000 కంటే ఎక్కువ మంది దరఖాస్తు చేసుకుంటారు. అర్హులు రేటు 0.1%-0.3%, ప్రపంచంలో అతి తక్కువ విజయవంత రేటు కలిగిన పరీక్షలలో ఇది ఒకటి. ఈ పరీక్షను రెండు దశల్లో నిర్వహిస్తారు -ఒకటి ప్రాథమిక పరీక్ష, రెండు ఆబ్జెక్టివ్ రకం పేపర్లను (సాధారణ అధ్యయనాలు, ఆప్టిట్యూడ్ టెస్ట్) కలిగి ఉంటుంది. మెయిన్ పరీక్ష వ్యక్తిత్వ పరీక్ష (ఇంటర్వూ) ననుసరించి సంప్రదాయ (వ్యాసం) రకం తొమ్మిది పేపర్లను కలిగి ఉంటుంది. ఈ పరీక్ష తుది ఫలితాలు వెల్లడించేందుకు ప్రాథమిక పరీక్ష నోటిఫికేషన్ నుండి మొత్తం ప్రక్రియ పూర్తవడానికి సుమారు ఒక సంవత్సరం పడుతుంది.

## మూలాలు

## వెలుపలి లంకెలు
వర్గం:పరీక్షలు
పెన్సిల్ షార్పనర్

**పెన్సిల్ షార్పనర్** లేదా **షార్పనర్** అనేది పెన్సిల్ కొసను జువ్వినట్లుగా సోగుగా చెక్కుతూ దాని యొక్క వ్రాసే ముక్కను వ్రాయుటకు అనువుగా పదునుపెట్టే పరికరం. పెన్సిల్ షార్పనర్లు మానవీయంగా లేదా ఎలక్ట్రిక్ మోటారు చేత నిర్వహించబడుతున్నాయి. 

## చరిత్ర

పెన్సిల్ షార్పనర్లు అభివృద్ధి చెందకముందు పెన్సిల్లను కత్తితో పదేపదే సన్నగా సోగుగా జువ్వి పదును చేసేవారు. అయితే త్రిప్పగలిగే కాలర్ తో స్థిర-బ్లేడ్ పరికరం అందుబాటులోకి వచ్చింది. ఫ్రెంచ్ గణిత శాస్త్రజ్ఞుడు బెర్నార్డ్ లస్సిమోన్నీ 1828లో పెన్సిల్ షార్పనర్ నకు మొట్టమొదటి పేటెంటు (ఫ్రెంచ్ పేటెంట్ #2444) కోసం  దరఖాస్తు చేశాడు, కానీ దాని గుర్తించదగిన ఆధునిక రూపంలో పెన్సిల్ షార్పనర్ తోటి ఫ్రెంచీయుడు థియరీ డెస్ ఈస్టివాక్స్ చే ఆవిష్కరించబడిన 1847 వరకు జరగలేదు. మొదటి అమెరికన్ పెన్సిల్ షార్పనర్ 1855లో వాల్టర్.కే ఫోస్టర్ చే పేటెంట్ చేయబడింది. కార్యాలయాల కోసం ఎలక్ట్రిక్ పెన్సిల్ షార్పనర్లు కనీసం 1917 నుంచి ఉపయోగించబడుతున్నాయి. పెన్సిల్ షార్పనర్లతో పెన్సిళ్లను చెక్కడం సులభమవడంతో అందరూ ఈ పరికరాన్ని ఉపయోగించసాగారు.

## మూలాలు

## వెలుపలి లంకెలు
వర్గం:కార్యాలయ సామాగ్రి
జిన్నా టవర్

**జిన్నా టవర్** (ఆంగ్లం:Jinnah Tower) (ఉర్దూ:جناح_مینار) గుంటూరు నగరంలో ఉన్న చారిత్రాత్మక కట్టడం. దీనికి పాకిస్తాన్ జాతిపిత ఐన మహమ్మద్ అలీ జిన్నా పేరు పెట్టడం జరిగింది. ఈ కట్టడం గుంటూరు నగరంలోని మహాత్మా గాంధీ వీధిలో ఉంది. ఇది శాంతి, సామరస్యాలకు చిహ్నం.

## చరిత్ర
ఈ కట్టడం యొక్క మూలం రెండు కథలుగా ప్రచారం జరుగుతుంది. మొదటిది, జిన్నా యొక్క ప్రతినిధి గుంటూరు నగరానికి వచినప్పుడు, ఆ సందర్భానికి చిహ్నంగా లాల్ జాన్ భాషా  ఈ టవర్ ని కట్టించి జిన్నాని గౌరవించారని. 
రెండోది, గుంటూరు మున్సిపల్ చైర్మన్లుగా పనిచేసిన నడింపల్లి వెంకటలక్ష్మీనరసింహారావు, తెల్లాకుల జాలయ్య వారి వారి పదవీకాలంలో శాంతి సామరస్యాలకు చిహ్నంగా దీనిని కట్టించారు అని.

## నిర్మాణం
ఇది ఆరు స్తంబాల మీద నిలబడి, పైన గుమ్మటపు కప్పు (డోమ్) ఉన్న కట్టడం.. ఇది 12వ శతాబ్దానికి చెందిన ముస్లిం నిర్మాణ శైలిలో ఉంటుంది.

## స్థితి
2011 వార్తల ప్రకారం ఈ కట్టడం నిర్లక్ష్యానికి గురి అయ్యి అధ్వాన స్థితిలో ఉంది.

## మూలాలు

వర్గం:గుంటూరు
వర్గం:కట్టడాలు
కార్ల్ ల్యాండ్ స్టినేర్

**కార్ల్ ల్యాండ్ స్టినేర్** ( 1868 జూన్ 14 - 1943 జూన్ 26) ఒక ఆస్ట్రియన్, అమెరికన్ జీవశాస్త్రవేత్త, వైద్యుడు. ఇతనికి మానవ రక్తం రకాలు కనుగొన్నందుకు శరీరధర్మశాస్త్రం లేదా వైద్యశాస్త్రంలో 1930కి నోబెల్ బహుమతి లభించింది. ఇతని రక్తం రకం O.

## మూలాలు

వర్గం:1868 జననాలు
వర్గం:1943 మరణాలు
వెరియర్ ఎల్విన్

**వెరియర్ ఎల్విన్** (29 ఆగస్టు 1902 – 22 ఫిబ్రవరి 1964) రాజనీతి పండితుడు, భారతీయ గిరజన జాతుల సమర్థకుడు. ఆంగ్లేయునిగా జన్మించిన వెరియర్ కాలక్రమేణా భారతదేశాన్ని తన కార్యక్షేత్రంగా స్వీకరించి, భారత పౌరుడయ్యారు.

## బాల్యం, విద్యాభ్యాసం
1902లో ఆంగ్ల క్రైస్తవ బిషప్ కుమారునిగా వెరియర్ ఎల్విన్ జన్మించారు. మత ఛాందసవాదాన్ని తీవ్రంగా పాటిస్తూండే కుటుంబ స్థితిగతులు తట్టుకోలేకపోయేవారు. ఇంగ్లీషులో థియాలజీలో ఫస్టుక్లాస్ డిగ్రీ సంపాదించుకున్నారు.
## భారత దేశ ఆగమనం
1927లో తన కుటుంబ ఛాందసత్వం, కట్టుబాట్లు తట్టుకోలేక దీక్షపొందిన మతబోధకునిగా భారతదేశం వచ్చారు. భారతదేశంలో క్రైస్తవాన్ని నెలకొల్పి, విస్తరించడానికి ఏర్పడ్డ క్రీస్తు సేవాసంఘం (సిఎస్ఎస్)లో చేరారు. సిఎస్ఎస్ కార్యకలాపాల్లో భాగంగానే ఆయన భారత దేశాగమనం జరిగింది. పూనా నగరం సిఎస్ఎస్ కార్యకలాపాలకు ప్రధాన కేంద్రంగా ఉండేది. వెరియర్ ఎల్విన్ మొదట అక్కడే ఉండి పనిచేసేవారు.
## సేవారంగంలోకి
వెరియర్ ఎల్విన్ పూణెలో ఉన్న కాలంలోనే కమలాదేవి ఛటోపాధ్యాయ కూడా అదే నగరంలో జీవించేవారు. ఆమెతో వెరియర్ స్నేహం చేసి ఆమె భావాల పట్ల అవగాహన కల్పించుకున్నారు. అంతేకాక అహ్మదాబాద్లోని తన ఆశ్రమం నుంచి తరచు పుణె వచ్చివెళ్ళే మహాత్మా గాంధీతో మరింత గాఢమైన, పరివర్తనా పూర్వకమైన సంబంధం ఏర్పడింది. మహాత్మా గాంధీ ఆయనను ఎంతగానో ఆకర్షించారు. ఏసుక్రీస్తు సువార్తకు మహాత్ముడు ఆధునిక వ్యాఖ్యానకారుడన్నది వెరియర్ కు కలిగిన అభిప్రాయం.
ఈ ప్రసిద్ధ చింతనాశీలురు, కార్యకుశలురు అయిన భారతీయుల పరిచయం ఆయనను భారతదేశంలో తన కార్యక్షేత్రాన్ని విస్తరించుకోవడం వైపు ఆలోచించనిచ్చింది. 1931లో సిఎస్ఎస్ కార్యకలాపాలు వదిలిపెట్టి భారతీయ జీవనంతో మరింత ప్రత్యక్ష సంబంధం కల్పించుకునేందుకు ప్రయత్నాలు సాగించారు. మొదట బొంబాయి నగరంలోని దళితుల ప్రాంతంలో నివాసం ఏర్పరుచుకునే ప్రయత్నం చేశారు. అయితే మధ్య ప్రదేశ్, ఛత్తీస్ గఢ్ ప్రాంతాల్లోని ఆదివాసులతో కలిసి సామాజిక, సేవా రంగాల్లో పనిచేయాలని నిర్ణయించుకున్నారు.
## ఆదివాసుల సముద్ధరణ
తన మిత్రుడు షామ్ రావ్ హివాలేతో కలిసి మొదట నర్మదాలోయలోని ఎగువప్రాంతపు గోండు గ్రామానికి వెళ్ళాడు. అక్కడ గోండు జాతుల వారికి ఆధునిక విద్య, వైద్యం, ఆరోగ్య పరిరక్షణ అందించేందుకు కృషిచేశారు. నిజానికి భారతదేశంలో క్రైస్తవాన్ని విస్తరించడానికి వచ్చిన ఎల్విన్ గోండుల సంస్కృతిలోని సంగీతం, నృత్యం, లైంగిక సంబంధాల్లో విముక్తమైన వారి ప్రకృతి వంటి అనేకాంశాలు పరిశీలించినాకా తానే వారి మతంలోకి మారిపోయారు.
## మూలాలు

## బయటి లంకెలు

* The Muria and Their Ghotul by Verrier Elwin
* Warren E. Roberts, 'Verrier Elwin (1902–1964)', *Asian Folklore Studies* 23:2 (1964), 212–14
* The Tribal World of Verrier Elwin, An Autobiography, *Oxford University Press (1964)*
* Beating a dead horse Verrier Elwin

వర్గం:1902 జననాలు
వేదగిరి వారిపల్లె

వేదగిరివారి పల్లె గ్రామం చిత్తూరు జిల్లా ఐరాల మండలంలోని ఒక గ్రామం.

## మండల సమాచారము
* రాష్ట్రం - ఆంధ్ర ప్రదేశ్,
* మండల కేంద్రము - ఐరాల,
* జిల్లా - చిత్తూరు,
* ప్రాంతము - రాయలసీమ.,
* భాషలు - తెలుగు/ ఉర్దూ,
* టైం జోన్ - IST (UTC + 5 30)
* వాహన రిజిస్ట్రేషను. నెం. - AP-03,
* సముద్ర మట్టానికి ఎత్తు - 398 మీటర్లు.,
* విస్తీర్ణము - హెక్టార్లు,
* మండలంలోని గ్రామాల సంఖ్య - 27 .

## రవాణా సౌకర్యము
ఈ గ్రామానికి మిగతా జిల్లా లోని ప్రాంతాలకు రోడ్డు కలుపబడి ఉంది. బస్సు సౌకర్యము ఉంది. కాని ఇక్కడికి 10 కి.మీ. దూరములోపు రైల్వే స్టేషను లేదు. దీనికి సమీప రైల్వే స్టేషను దామలచెరువు.
## సమీప పట్టణాలు
చిత్తూరు, పుంగనూరు, పల్లికొండ, తిరుపతి ఈ గ్రామానికి సమీపమున వున్న పట్టణాలు.

## చుట్టుప్రక్కల మండలాలు
తూర్పున పూతలపుట్టు మండలం, దక్షిణాన తవణం పల్లె మండలం, సొదం మండలం ఉత్తరాన ఉన్నాయి.